MT Il-Ġurnal Uffiċjali ta’ l-Unjoni Ewropea C NaN/1

RAPPORT SPEĊJALI NRU 9/2006

rigward in-nefqa tat-traduzzjoni mġarrba mill-Kummissjoni, mill-Parlament u mill-Kunsill, flimkien mar-risposti ta' l-Istituzzjonijiet

(skond it-tieni sottoparagrafu ta' l-Artikolu 248(4) tat-Trattat tal-KE)

WERREJ

ABBREVJAZZJONIJIET

I-IX SOMMARJU EŻEKUTTIV

1-11 INTRODUZZJONI

2-3 Qafas Legali

4-8 Organizzazzjoni tas-servizzi tat-traduzzjoni ta' l-Istituzzjonijiet ta' l-UE

9-11 Skop tal-verifika u approċċ

12-95 OSSERVAZZJONIJIET

12-36 Il-proċeduri applikati sabiex jiġi assigurat li talbiet għal traduzzjoni huma milħuqa u traduzzjonijiet mhux neċessarji huma evitati

13-18 Linji ta' gwida interni li jmexxu talbiet għat-traduzzjoni

19-23 Il-kapaċità li tintlaħaq t-talba għal traduzzjonijiet

24-26 L-evoluzzjoni tan-numru ta' paġni tradotti

27-36 Miżuri prattiċi meħuda mill-Istituzzjonijiet sabiex irażżnu l-volum tat-traduzzjoni

37-46 Kontroll tal-kwalità

37-43 Il-kontrolli sabiex jiġi assigurat li traduzzjonijiet huma ta' kwalità adegwata

44-46 Iż-żmien u elementi oħra ta' sodisfazzjon tal-klijent

47-95 L-ispiża u l-effiċjenza tat-traduzzjonijiet

47-52 L-ispiża tat-traduzzjoni

53-95 L-effiċjenza tal-proċess tat-traduzzjoni

96-109 KONKLUŻJONIJIET U RAKKOMANDAZZJONIJIET

96-98 Il-proċeduri applikati sabiex jiġi assigurat li t-talbiet għal traduzzjoni jiġu milħuqa u t-traduzzjonijiet mhux meħtieġa jiġu evitati

99-101 Il-proċeduri applikati sabiex jiġi assigurat illi t-traduzzjonijiet ikunu f'waqthom u ta' kwalità adegwata għall-iskop tagħhom

102-109 L-ispiża u l-effiċjenza tat-traduzzjoni

1-12 ANNESS I: Id-dispożizzjonijeit li japplikaw fil-Kummissjoni, fil-Parlament u fil-Kunsill

1-6 Il-Kummissjoni

7-10 Il-Parlament

11-12 Il-Kunsill

1-9 ANNESS II: Il-metodu żviluppat mill-qorti sabiex tiġi stmata l-ispiża tat-traduzzjoni

Ir-risposti ta' l-Istituzzjonijiet

ABBREVJAZZJONIJIETCIEQ Kumitat Interistituzzjonali għall-Evalwazzjoni ta' Traduzzjonijiet EsterniCOM il-KummissjoniCRE Compte rendu in extenso (informazzjoni dettaljata tad-dibattiti fis-sessjonijiet plenarji tal-Parlament)DĠ Direttorat ĠeneraliDĠ A III Direttorat A III (Traduzzjoni u Produzzjoni ta' Dokumenti) tas-Segretarjat Ġenerali tal-KunsillDĠT Direttorat Ġenerali għat-Traduzzjoni tal-KummissjoniEPSO L-Uffiċċju Ewropew għas-Selezzjoni tal-PersunalFTE L-ekwivalenti għall-ħin kollu (qies l-istess għal membru wieħed mill-persunal li qed jaħdem skeda ta' xogħol il-ħin kollu għal sena)ĠU Ġurnal Uffiċjali ta' l-Unjoni EwropeaICTI Kumitat Interistituzzjonali għat-Traduzzjoni u l-InterpretazzjoniISC Konsultazzjoni Bejn is-Servizzi (konsultazzjoni bejn id-Direttorati Ġenerali tal-Kummissjoni)Lingwi ta' l-UE-10 lingwi uffiċjali ta' l-10 pajjiżi tat-tkabbirLingwi ta' l-UE-15 lingwi uffiċjali tal-15-il Stat Membru qabel it-tkabbirMEP Membru tal-Parlament EwropewPE il-Parlament EwropewSĠK Segretarjat Ġenerali tal-KunsillUE l-Unjoni Ewropea

SOMMARJU EŻEKUTTIV

I. Wieħed u għoxrin lingwa għandhom l-istat ta' lingwi uffiċjali u ta' xogħol ta' l-Istituzzjonijiet Ewropej. Kull Istituzzjoni ta' l-UE għandha s-servizz tat-traduzzjoni tagħha. L-Istituzzjonijiet li, minħabba l-attivitajiet tagħhom, għandhom jipprovdu l-akbar volum ta' traduzzjonijiet huma l-Kummissjoni, il-Parlament u l-Kunsill. Minħabba t-tqassim irregolari tat-talbiet matul is-sena jew minħabba kapaċità interna insuffiċjenti għall-lingwi ta' l-UE-10, l-Istituzzjonijiet Ewropej għandhom bżonn tradutturi freelance flimkien mal-persunal ta' tradutturi tagħhom.

II. L-għan tal-verifika kien sabiex jiġi evalwat sa fejn il-Kummissjoni, il-Parlament u l-Kunsill imexxu r-riżorsi u n-nefqa ta' traduzzjoni tagħhom b'mod effiċjenti u effettiv. Il-Qorti indirizzat tlett mistoqsijiet: — It-talba għal traduzzjoni hija milħuqa u hemm proċeduri adegwati sabiex traduzzjonijiet mhux neċessarji jiġu evitati?; — It-traduzzjonijiet isiru fiż-żmien u huma ta' kwalità adegwata għall-iskop tagħhom?; — L-Istituzzjonijiet kienu kapaċi jżommu l-ispiża ta' traduzzjonijiet taħt kontroll?.

III. Il-verifika wriet li l-Istituzzjonijiet adottaw approċċi differenti meta kienu qed jirreaġixxu għaż-żieda fit-talba għat-traduzzjoni. Kemm il-Kummissjoni u l-Kunsill hadu miżuri adegwati sabiex inaqqsu n-numru ta' dokumenti tradotti fil-lingwi kollha. Parti sinifikanti tat-talbiet kollha għat-traduzzjoni hija, iżda, mhux mmexxija mill-linji gwida għat-traduzzjoni adottati minn kull istituzzjoni, u l-ebda mill-Istituzzjonijiet ma għandhom proċedura ċara u koerenti għat-talba ta' traduzzjonijiet.

IV. It-tlett servizzi tat-traduzzjoni vverifikati ġeneralment jirnexxielhom jagħtu traduzzjonijiet fil-lingwi ta' l-UE-15 fil-ħin u bil-kwalità neċessarja. Iżda, fl-2004 kien hemm problemi sinifikanti għall-lingwi ta' l-UE-10.

V. L-ebda mis-servizzi tat-traduzzjoni ma għandhom għodda sabiex ikejjlu sodisfazzjoni tal-klijent jew proċeduri għal ilmenti dwar kwalità. Il-Kummissjoni biss għandha linji ta' gwida għall-kontroll tal-kwalità. Indikaturi tal-kwalità, bħan-numru ta' żbalji misjuba għal kull paġna, jinsabu fil-Parlament iżda mhux fil-Kummissjoni jew fil-Kunsill.

VI. Bl-eċċezzjoni tal-Kummissjoni għall-2002, l-ebda waħda mill-Istituzzjonijiet ma kienu kkalkulaw l-ispiża totali ta' traduzzjoni tagħhom jew l-ispiża medja għal kull paġna tradotta. Kalkolu magħmul mill-Qorti juri li fl-2003 l-ispiża totali tat-traduzzjoni kienet madwar 100 miljun euro kemm għall-Parlament u għall-Kunsill u 215 miljun euro għall-Kummissjoni. Wara ż-żieda fin-numru ta' lingwi wara t-tkabbir ta' l-UE ta' Mejju 2004, l-ispiża ta' traduzzjoni għoliet għal madwar 128 miljun euro għall-Parlament, 126 miljun euro għall-Kunsill u 257 miljun euro għall-Kummissjoni fl-2005. L-ispiża medja għal kull paġna fl-2003 kienet ta' 150 euro fil-Parlament u fil-Kummissjoni, u 254 euro fil-Kunsill. Fl-2005, l-ispiża medja għal kull paġna telgħet għal 194 euro fil-Kummissjoni u 276 euro fil-Kunsill, iżda waqgħet għal 119 euro fil-Parlament. Traduzzjoni interna tiswa aktar milli traduzzjoni freelance, iżda paragun huwa diffiċli minħabba li t-testi tradotti esternament huma ta' natura differenti u l-kwalità tat-traduzzjoni interna hija mgħarrfa bħala aħjar.

VII. Filwaqt li l-Kummissjoni u l-Kunsill irnexxielhom fit-tnaqqis tad-domanda għal traduzzjonijiet fil-lingwi ta' l-UE-15 dan irriżulta wkoll f'kapaċità produttiva għola min dak li huwa meħtieġ u produttività taħt il-medja. Il-Qorti, madanakollu, nnutat differenzi sinifikanti fil-produttività u fil-persentaġġ ta' xogħol li jintbagħat barra ta' l-unitajiet tal-lingwi differenti ta' l-Istituzzjonijiet differenti.

VIII. Sa mill-1995 is-servizzi tat-traduzzjoni ta' l-UE żiedu l-kooperazzjoni f'ċerta oqsma bħal reklutaġġ, il-ħolqien ta' database ta' terminoloġija, akkwist pubbliku ta' għodda IT eċċ. Il-Qorti tikkunsidra li tnaqqis fl-ispejjeż jista' jintlaħaq billi tiżdied aktar il-kooperazzjoni interistituzzjonali, b'mod partikolari billi jiġi assigurat li kapaċità żejda f'istituzzjoni tkun disponibbli għal Istituzzjonijiet oħra sabiex min-naħa tagħhom jitnaqqas li jintbagħat xogħol barra lil tradutturi freelance. Iżda nuqqas ta' tbassir u komunikazzjoni insuffiċjenti ta' kapaċità tat-traduzzjoni disponibbli jagħmluha diffiċli għall-Istituzzjonijiet li jieħdu l-vantaġġ kollu ta' kapaċità disponibbli temporarjament f'Istituzzjonijiet oħra.

IX. Filwaqt li għodda avvanzati ta' l-IT huma disponibbli fis-servizzi tat-traduzzjoni vverifikati, dawn ma jiġux użati b'mod konsistenti. Fil-Parlament l-użu reali ta' għodda IT b'hekk ivarja ħafna minn unità tat-traduzzjoni għal oħra. Għall-lingwi l-oħrajn ta' l-UE-15 fl-2004 kien hemm użu marġinali biss ta' l-għodda fil-Kunsill filwaqt li l-ebda informazzjoni ma kienet disponibbli fuq il-livell ta' użu fil-Kummissjoni waqt il-perijodu tal-verifika. L-effiċjenza u l-armonizzazzjoni tat-traduzzjonijiet jistgħu jitjiebu b'aktar użu ta' għodda tal-kompjuter, ippjanar aħjar, adeżjoni aktar stretta ma' skadenzi għal talba ta' traduzzjonijiet u superviżjoni aktar mill-viċin ta' deċiżjonijiet li jintbagħat xogħol barra sabiex jiġi evitat l-użu ta' tradutturi freelance meta persunal ta' tradutturi huma disponibbli. Barra minn hekk, monitoraġġ konsistenti permezz ta' l-użu ta' indikaturi ta' eżekuzzjoni u proċeduri sabiex informazzjoni adegwata dwar ġestjoni tkun assigurata għandhom jiġu implimentati.

INTRODUZZJONI

1. L-Unjoni Ewropea taħdem f'ambjent multilingwistiku bl-istess trattament għall-lingwi ta' l-Istati Membri tagħha. L-Istituzzjonijiet tal-Komunita' Ewropea jimpjegaw ċittadini mill-Istati Membri kollha b'livelli t'għarfien differenti tal-lingwi. Għal raġunijiet prattiċi l-lingwi l-iktar użati fl-Istituzzjonijiet huma mnaqqsa fin-numru (1), iżda dokumentazzjoni li tasal mingħand, u mibgħuta lill-Istati Membri tkun fil-lingwi uffiċjali tagħhom. It-traduzzjoni ta' dokumenti li jaslu u li jridu jinħarġu hija għaldaqstant vitali għat-tmexxija tajba ta' l-Istituzzjonijiet, u għall-komunikazzjoni ma' l-Istati Membri u ċ-ċittadini tagħhom.

Qafas Legali

2. Skond l-Artikolu 290 tat-Trattat li tistabbilixxi l-Komunità Ewropea u r-Regolament tal-Kunsill Nru 1/1958 (2), aġġornati wara kull tkabbir, 21 lingwa ngħataw l-istat ta' lingwi uffiċjali u ta' xogħol ta' l-Istituzzjonijiet (3). Dan ir-Regolament aktar tard jistabbilixxi l-kundizzjonijiet tal-lingwa li japplikaw għal ċerta kategoriji wiesgħa ta' dokumenti ta' l-UE (4), iżda wkoll jawtorizza lill-Istituzzjonijiet sabiex jistipulaw fir-Regoli ta' Proċedura tagħhom liema lingwi għandhom jintużaw f'każijiet speċifiċi. Din id-dispożizzjoni tippermetti li jitfasslu arranġamenti ta' lingwa għall-bżonnijiet speċifiċi ta' kull Istituzzjoni (ara Anness I).

3. Flimkien mar-Regoli ta' Proċedura tagħhom, kull Istituzzjoni adottat linji ta' gwida prattiċi l-jkopru t-tipi ta' dokumenti li jridu jiġi tradotti, in-numru ta' lingwi, it-tul ta' l-oriġinali u l-iskadenzi (ara wkoll Anness I).

Organizzazzjoni tas-servizzi tat-traduzzjoni ta' l-Istituzzjonijiet ta' l-UE

4. Kull Istituzzjoni għandha s-servizz tat-traduzzjoni tagħha: id-Direttorat Ġenerali għat-Traduzzjoni u l-Pubblikazzjoni fil-Parlament, id-Direttorat Ġenerali għat-Traduzzjoni fil-Kummissjoni (minn hawn 'il quddiem DĠT) u Direttorat A III (Traduzzjoni u Produzzjoni ta' Dokumenti) fil-Kunsill (minn hawn 'il quddiem DĠ A III). Il-Qorti tal-Ġustizzja u l-Qorti ta' l-Awdituri, kif ukoll il-Kumitat Soċjali u Ekonomiku Ewropew u l-Kumitat tar-Reġjuni, ukoll għandhom s-servizzi tat-traduzzjoni tagħhom. Il-bżonnijiet tat-traduzzjoni ta' l-Aġenziji huma koperti miċ-Ċentru tat-Traduzzjoni fil-Lussemburgu (5).

5. Fl-2005, il-Kummissjoni mpjegat madwar 1 450 persunal ta' tradutturi (u madwar 600 persunal ta' sostenn), il-Parlament madwar 550 traduttur (u madwar 380 persunal ta' sostenn) u l-Kunsill 660 traduttur (u madwar 330 persunal ta' sostenn). Hemm firxa differenti ta' talba matul is-sena, u wħud mill-Istituzzjonijiet Ewropej jillimitaw l-ispejjeż jew jilħqu l-akbar numru ta' talbiet permezz ta' l-użu ta' tradutturi freelance magħżula permezz ta' proċeduri ta' sejħiet għall-offerti.

6. L-istruttura organizzattiva tas-servizzi tat-traduzzjoni ta' l-UE tinkludi unitajiet tat-traduzzjoni magħmula minn tradutturi u segretarji (unità waħda għal kull lingwa fil-Parlament u fil-Kunsill; dipartiment wieħed għal kull lingwa fil-Kummissjoni (6)), unità ta' ppjanar, unità freelance u unitajiet varji oħra ta' sostenn (teknoloġija informatika, ġestjoni ta' riżorsi, eċċ.).

7. Fl-2005, l-Istituzzjonijiet ta' l-UE li jipproduċu l-akbar volum ta' traduzzjonijiet kienu l-Kummissjoni (1 324 000 paġna (7)), il-Parlament (1 080 000 paġna (8)), u l-Kunsill (457 000 paġna (9)). Flimkien huma jirrappreżentaw madwar 70 % tal-volum totali ta' traduzzjoni ta' l-UE.

8. Il-bżonnijiet ta' traduzzjoni ta' l-Istituzzjonijiet huma milħuqa b'metodi differenti: a) mis-servizz ta' traduzzjoni li jittraduċi d-dokument huwa stess jew; b) jibgħat x-xogħol barra lil tradutturi freelance; c) b'rikors dirett għal tradutturi freelance mhux neċessarjament bl-involviment tas-servizz ta' traduzzjoni (minn hawn 'il quddiem msejjaħ “xogħol li jintbagħat direttament barra”); d) permezz ta' traduzzjoni minn persunal amministrattiv tad-Direttorat Ġenerali ikkonċernat (“grey translations”).

Skop tal-verifika u approċċ

9. L-objettiv tal-verifika kien sabiex jevalwa sa fejn il-Kummissjoni, il-Parlament u l-Kunsill imexxu r-riżorsi u n-nefqa ta' traduzzjoni tagħhom b'mod effiċjenti u effettiv.

10. Dan sar billi ġew indirizzati tlett mistoqsijiet: — It-talba għal traduzzjoni hija milħuqa u hemm proċeduri adegwati sabiex traduzzjonijiet mhux neċessarji jiġu evitati? — It-traduzzjonijiet isiru fiż-żmien u huma ta' kwalità adegwata għall-iskop tagħhom? — L-Istituzzjonijiet kienu kapaċi jżommu l-ispiża ta' traduzzjonijiet taħt kontroll?

11. Il-verifika kopriet prinċipalment l-2003 u 2004, iżda tibdiliet li seħħew fl-2005 b'konsegwenza tat-tkabbir ittieħdu wkoll in konsiderazzjoni. Il-verifika kienet ibbażata fuq eżami ta' regoli u proċeduri eżistenti, eżami ta' l-affidabilità ta' l-istatistiċi ta' produzzjoni, kalkolu ta' l-ispejjeż u l-produttività u t-twettiq ta' stima ta' sodisfazzjon ta' klijent f'servizzi prinċipali ta' użu.

OSSERVAZZJONIJIET

Il-proċeduri applikati sabiex jiġi assigurat li talbiet għal traduzzjoni huma milħuqa u traduzzjonijiet mhux neċessarji huma evitati

12. Sabiex ikun assigurat l-użu effiċjenti ta' riżorsi, traduzzjonijiet li huma neċessarji biss u ta' prijorità suffiċjenti għall-ħidma effettiva ta' l-Istituzzjonijiet għandhom jiġu mwettqa. Linji ta' giwda ċari huma neċessarji sabiex jitwaqqfu l-krieterji għal testi għal liema traduzzjoni tista' tkun mitluba. Il-Qorti eżaminat sa fejn dawn il-linji ta' gwida jeżistu, il-kwalità tagħhom u kif huma applikati.

Linji ta' gwida interni li jmexxu talbiet għat-traduzzjoni

13. L-ebda waħda mill-Istituzzjonijiet ma stabbilew proċeduri konsisteni u ċari li jiddefinixxu min jista' jitlob traduzzjoni, liema tipi ta' dokumenti għandhom jiġu tradotti (meta u f'liema lingwi), il-kriterji għall-awtorizzazzjoni ta' traduzzjonijiet mhux madatorji u proċeduri għall-monitoraġġ ta' l-infurzar tal-“politika ta' traduzzjoni”.

14. Il-linji ta' gwida stabbiliti mit-tlett Istituzzjonijiet juru biss it-tipi ta' dokumenti għal liema traduzzjoni hija mandatorja (jew fil-lingwi kollha jew f'ċerta lingwi). Bl-eċċezzjoni ta' dokumenti “non core” tal-Kunsill (10), għal liema deċiżjoni ttieħdet fl-2003 li ma ssirx traduzzjoni fil-lingwi ta' l-UE-10, mhuwiex ċar liema dokumenti m'għandhom jiġu aċċettati għal traduzzjoni.

15. 'Il fuq minn ftit eluf ta' persuni fil-Kummissjoni, 800 fil-Parlament u ħafna mill-persunal amministrattiv tal-Kunsill ingħataw aċċess għas-sistema sabiex isiru talbiet għal traduzzjoni. Dan — flimkien ma' linji ta' gwida insuffiċjenti — jżid ir-riskju li traduzzjonijiet ta' prijorità baxxa jew mhux neċessarji jistgħu jiġu mitluba.

16. F'ċerta DĠs tal-Kummissjoni talbiet għal traduzzjoni huma awtorizzati mill-Kap ta' unità ta' koordinament. F'DĠs oħra tal-Kummissjoni u f'ċerta DĠs tal-Parlament u tal-Kunsill talbiet għal traduzzjoni huma awtorizzati fil-livell ta' l-unità jew mibgħuta direttament lill-unità ta' l-ippjanar tas-servizz ta' traduzzjoni mingħajr awtorizzazzjoni minn qabel jew superviżjoni. F'dawn il-każijiet, l-unità ta' l-ippjanar tas-servizz ta' traduzzjoni hija l-unika filtru reali għall-identifikazzjoni u r-rifjut ta' talbiet għal traduzzjonijiet li huma ta' prijorità baxxa għall-Istituzzjoni (11). Iżda, huma għandhom biss bażi limitata fuq liema jistgħu jagħmlu dawn il-ġudizzji.

17. Il-Kodiċi ta' Kondotta dwar multilingwiżmu tal-Parlament (ara Anness I) jistabbilixxi biss arranġamenti ta' implimentazzjoni, b'mod partikolari l-prijoritajiet li jridu jiġu osservati f'każijiet fejn riżorsi tal-lingwa mhumiex suffiċjenti sabiex jipprovdu l-faċilitajiet kollha mitluba. Huwa ddikjarat illi kull min jutilizza huwa kompetenti sabiex jiddefinixxi il-bżonnijiet tiegħu tal-lingwa (Artikolu 1(1) u (5)). B'konsegwenza, jekk it-talba ma tmurx kontra l-Kodiċi ta' Kondotta, l-unità ta' l-ippjanar ma tistaqsix dwar il-bżonn għal traduzzjoni jew in-numru ta' lingwi magħżula mitluba, anke jekk huwa ċar li skadenzi operazzjonali ma jistgħux jiġu kkonformati (u t-traduzzjoni hija għaldaqshekk possibbli li ma tiġix użata).

18. L-unitajiet ta' l-ippjanar tal-Kummissjoni u tal-Kunsill jistgħu, wara konsultazzjoni ma min jitlob it-traduzzjoni, jirrifjutaw talbiet li mhumiex konformi mar-regoli interni, jew li huma kkunsidrati prematuri jew mhux ta' bżonn. Bejn 5 % u 10 % tat-talbiet għal traduzzjoni kienu rrifjutati fl-2003 u fl-2004. Sakemm min jagħmel it-talba ma lmentax, l-awtorizzazzjonijiet mogħtija mill-persunal ta' operazzjoni ta' l-unità ta' l-ippjanar fil-Kummissjoni u fil-Kunsill ma ġewx ikkontrollati mill-maniġment, imqar fuq bażi ta' kampjun. L-approvazzjoni ta' talbiet għal traduzzjoni ħafna drabi ddependiet aktar fuq id-disponibilità ta' kapaċità għal traduzzjoni milli fuq bżonnijiet attwali.

Il-kapaċità li tintlaħaq t-talba għal traduzzjonijiet

19. Sa mit-tkabbir, talbiet għal traduzzjonijiet rigward il-lingwi ta' l-UE-15 jistgħu ġeneralment jintlaħqu mill-Istituzzjonijiet. Is-sitwazzjoni kienet differenti għall-lingwi ta' l-UE-10, minħabba numru insuffiċjenti ta' tradutturi mill-Istati Membri l-ġodda. L-ewwel sett ta' kompetizzjonijiet interistituzzjonali EPSO għal assistenti tradutturi għall-lingwi ta' l-UE-10 ma kienux konklużi qabel it-tkabbir u ma rriżultawx f'numru suffiċjenti ta' kandidati li rnexxew.

20. Filwaqt li l-Parlament kellu aktar suċċess fil-preparazzjoni għat-traduzzjoni fil-lingwi ta' l-UE-10 wara t-tkabbir, l-ebda mill-Istituzzjonijiet ma kienu kapaċi jilħqu l-miri tagħhom għar-reklutaġġ ta' persunal ta' tradutturi u persunal ta' sostenn għall-unitajiet tal-lingwi l-ġodda. Sa Diċembru 2004 d-DĠT tal-Kummissjoni rrekluta biss bejn 25 u 38 traduttur u persunal ta' sostenn għal kull unità ta' l-10 pajjiżi l-ġodda ta' l-UE, meta mqabbel ma' mira ta' 90. Minħabba li kompetizzjonijiet ġodda EPSO kienu maħruġa biss f'Mejju 2005, in-nuqqas ta' persunal ta' tradutturi għall-lingwi ta' l-UE-10 huwa mistenni li jkompli sa tard fl-2006 (ara wkoll paragrafu 74).

21. Kontra s-servizzi tat-traduzzjoni ta' l-UE, ċerta uffiċċji privati kbar tat-traduzzjoni utilizzati mill-Istituzzjonijiet Ewropej, irnexxielhom jittraduċu fil-lingwi kollha u mill-lingwi ta' l-UE-10 kollha mill-2004. Dan inkiseb bit-twaqqif ta' uffiċċji fl-Istati Membri l-ġodda. Filwaqt li l-Kummissjoni għamlet użu limitat minn tradutturi bħala persunal b'kuntratt fl-uffiċċji ta' rappreżentazzjoni tagħha fl-Istati Membri l-ġodda, hija ddeċidiet li dan fil-parti l-kbira tiegħu ser jitneħħa fl-2006 għal raġunijiet prattiċi ta' ġestjoni.

22. S'April 2005, minħabba dawn ir-restrizzjonijiet ta' kapaċità dokumenti leġislattivi prinċipali (12) biss kienu tradotti mill-Kunsill fil-lingwi ta' l-UE-10. Fl-istess perijodu l-Parlament traduċa biss minn jew għall-lingwi l-ġodda regoli ta' interess ġenerali, aġendi u minuti plenarji, kif ukoll dokumenti li għalihom saret votazzjoni.

23. Fl-2004 ftit ħafna tradutturi fl-unitajiet tal-lingwi ta' l-UE-15 kellhom tagħrif tajjeb suffiċjenti ta' waħda jew aktar mill-lingwi ta' l-UE-10. B'riżultat, traduzzjoni fl-hekk msejjħa lingwi ta' proċedura — Ingliż, Franċiż u Ġermaniż — twettqet fl-akbar parti minn traduttur li ma jitkellim il-lingwa mit-twelid li llimitat aktar l-kapaċità disponibbli għal traduzzjoni fl-lingwi ta' l-UE-10.

L-evoluzzjoni tan-numru ta' paġni tradotti

24. It-tkabbir ta' l-Unjoni Ewropea rriżulta f'żieda minn 11 għal 20 lingwa uffiċjali. Dan kellu l-potenzjal li jżid b'mod sinifikanti l-ispiża u l-kumplessità tat-traduzzjoni. B'riżultat, l-Istituzzjonijiet ta' l-UE ħadu miżuri sabiex jillimitaw ż-żieda għal minimu billi jintroduċu kriterji aktar stretti għat-traduzzjoni. Il-Qorti eżaminat sa fejn dawn il-miżuri kienu ta' suċċess fil-kontroll ta' talbiet għat-traduzzjoni.

25. Grafika 1 turi li fis-snin reċenti l-Istituzzjonijiet irnexxielhom jillimitaw iż-żieda fil-volum ta' traduzzjonijiet (13). Kriterji aktar stretti ta' aċċettazzjoni introdotti mill-Kunsill fl-2003 u mill-Kummissjoni fl-2004 waqqfu t-tendenza ta' żieda tas-snin ta' qabel. Iżda, it-tnaqqis ta' volum ta' traduzzjonijiet fl-Istituzzjonijiet kollha fl-2004 kienet ikkawżata wkoll mit-tnaqqis fl-attività legali minħabba l-elezzjonijiet parlamentari u t-tiġdid tal-Kummissjoni kif ukoll minħabba xogħol b'lura ta' traduzzjonijiet fil-lingwi ta' l-UE-10.

26. Tabella 1 turi li fil-Parlament u fil-Kunsill, li japplikaw politika ta' multilingwiżmu sħiħ, il-volum ta' traduzzjoni huwa kważi l-istess għall-lingwi kollha. Il-volum aktar baxx għall-lingwi ta' l-UE-10 huwa kaġun ta' nuqqasijiet ta' kapaċità. L-unitajiet Ingliżi biss jaffaċċjaw talba anqas minn unitajiet oħrajn, minħabba li madwar tlett kwarti ta' l-oriġinali huma issa miktuba bl-Ingliż fil-Kunsill u kważi n-nofs fil-Parlament. Il-Kummissjoni, fuq in-naħa l-oħra, tagħmel distinzjoni ċara bejn lingwi ta' proċedura (l-Ingliż, il-Franċiż u l-Ġermaniż) u lingwi mhux ta' proċedura, għal liema t-talba hija b'mod sinifikanti aktar baxxa. Kontra għall-Parlament u l-Kunsill, l-unitajiet Ingliżi fil-Kummissjoni ma jaffaċċjawx talba aktar baxxa mill-unitajiet l-oħra minħabba li volum kbir ta' dokumenti li jaslu minn barra l-Istituzzjoni jridu jiġu tradotti fil-lingwi ta' proċedura.

Tabella 1

Volum ta' traduzzjoni għal kull lingwa magħżula (f'eluf ta' paġni)

KUMMISSJONI PARLAMENT KUNSILL 2003 2004 2005 2003 2004 2005 2003 2004 2005 Traduzzjoni fl- Ingliż 146 131 128 51 40 53 30 17 20 Franċiż 174 151 142 63 51 70 34 33 29 Ġermaniż 175 146 126 65 53 73 40 32 28 Lingwi UE-15 oħra (medja) 108 75 56 60 47 66 37 30 26 Lingwi UE-10 (medja) 2 23 51 1 12 39 < 1 5 19 Sors: Il-Qorti ta' l-Awdituri.

Miżuri prattiċi meħuda mill-Istituzzjonijiet sabiex irażżnu l-volum tat-traduzzjoni

Il-Kummissjoni

27. Waqt il-preparamenti għat-tkabbir ta' Mejju 2004 il-Kummissjoni ħadet miżuri speċifiċi sabiex timpedixxi żieda fil-volum ta' traduzzjonijiet b'mod proporzjonali maż-żieda fil-lingwi uffiċjali.

28. F'Mejju 2004, il-Kummissjoni ppubblikat Komunikazzjoni li tistabbilixxi linji ta' gwida mmirati lejn il-kontroll tal-volum u l-ispiża ta' traduzzjoni billi tillimita n-numru ta' lingwi f'liema ċerta dokumenti jiġu tradotti u billi stipulat it-tul massimu tat-testi. Ħafna mid-DĠs ħadu miżuri addizzjonali sabiex inaqqsu l-volum ta' traduzzjoni f'oqsma mhux koperti mill-Komunikazzjoni. Ċerta pubblikazzjonijiet mhumiex għaldaqshekk ippubblikati aktar fil-lingwi uffiċjali kollha. Għal ċerta dokumenti, sommarju biss hija tradotta fil-lingwi kollha.

29. Il-Kummissjoni adottat approċċ prammatiku għat-traduzzjoni, billi tqabbel il-bżonnijiet tad-DĠ li qed jagħmel it-talba u l-kapaċità disponibbli. It-traduzzjoni ta' dokumenti ta' offerti pubbliċi fil-lingwi mhux proċedurali (14), per eżempju, hija sospiża sakemm offerent potenzjali jistaqsi għaliha. Il-reġimi tal-lingwa tal-Kumitati ta' “comitology” differenti (15) jvarjaw skond il-bżonnijiet tal-membri tagħhom: uħud jużaw lingwa waħda ta' xogħol; oħrajn jitolbu biss dokumenti fil-lingwi miftiehma.

30. Sabiex ma jħeġġux lil klijenti milli jitolbu traduzzjoni kompluta għal skopijiet ta' ftehim bażiku, id-DĠT joffri wkoll servizzi alternattivi, bħal sommarju bil-miktub jew orali, numru tat-telefon għal traduzzjoni (għal traduzzjonijiet qosra ħafna) u, għal ċerta assoċjazzjonijiet ta' lingwa, traduzzjonijiet bil-kompjuter editjati. Madanakollu, l-verifika write li l-klijenti mhumiex suffiċjentement konxji ta' dawn il-possibilitajiet, dawn jirrappreżentaw biss sehem żgħir tal-produzzjoni totali ta' DĠT. Għal dik ir-raġuni, fl-2005, id-DĠT ħa passi għaż-żieda tal-viżibilità tas-servizzi differenti disponibbli.

31. Il-Kummissjoni għamlet sforzi sinifikanti sabiex tnaqqas in-numru ta' traduzzjonijiet konsekuttivi ta' verżjonijiet differenti ta' l-istess test. Bħal regola, dokumenti tal-Kummissjoni huma tradotti għall-ewwel darba ladarba l-proċedura ta' Konsultazzjoni Bejn is-Servizzi (I.S.C.) tkun spiċċat.

Il-Parlament

32. Verżjoni ġdida tal-Kodiċi ta' Kondotta dwar il-Multilingwiżmu, approvata mill-Uffiċċju tal-Parlament fl-2004, tillimita d-daqs tad-dokumenti, iżda mhux in-numru ta' lingwi u t-tipi ta' dokumenti li jridu jiġu tradotti.

33. Filwaqt li dokumenti diskussi mill-Kumitati Parlamentari huma in prinċipju tradotti fil-lingwi kollha tal-Membri u l-Alterni tagħhom, ċerta Kumitati jaċċettaw numru iżgħar ta' lingwi.

Il-Kunsill

34. Il-Kunsill ukoll ħa miżuri speċifiċi sabiex jimpedixxi żieda mhux neċessarja fil-volum ta' traduzzjonijiet waqt li kien qed jipprepara għat-tkabbir ta' l-2004. Fl-2003 huwa stabbilixxa lista ta' dokumenti prinċipali (ara Anness I) u llimita severament l-aċċettazzjoni ta' dokumenti non-core.

35. Ma' dan, huwa għamel sforzi sabiex inaqqas in-numru ta' traduzzjonijiet konsekuttivi. Sa mill-2003 l-SĠK jipprovdi biss traduzzjonijiet fil-lingwi kollha ta' testi leġiżlattivi f'numru limitat ta' “milestone stages” minflok kif kien jiġri qabel wara kull laqgħa ta' kull korp ta' preparazzjoni. Iżda, id-DĠ A III ma jirrappurtax dwar l-osservanza ta' dawn ir-regoli, jew il-possibilitajiet għal aktar tnaqqis tan-numru ta' verżjonijiet suċċessivi li huma tradotti.

36. L-approċċi meħuda mill-Istituzzjonijiet differenti sabiex jillimitaw t-talba għal traduzzjoni mhumiex koordinati u, b'riżultat, huma inkonsistenti. Per eżempju, il-Parlament bħal issa jittraduċi l-mistoqsijiet kollha bil-miktub fil-lingwi ta' l-UE-15 u r-risposti tal-Kummissjoni huma magħmula disponibbli biss f'żewġ lingwi ta' proċedura, flimkien mal-lingwa ta' l-MEP li għamel il-mistoqsija.

Kontroll tal-kwalità

Il-kontrolli sabiex jiġi assigurat li traduzzjonijiet huma ta' kwalità adegwata

37. It-traduzzjonijiet għandhom ikunu eżatti, ċari u “tajbin għall-iskop tagħhom” (fejn il-“kwalità” mitluba tat-traduzzjoni tiddependi fuq id-destinazzjoni tagħha (16)). Il-Qorti eżaminat jekk hemmx miżuri approprjati sabiex jassiguraw li l-kwalità ta' traduzzjonijiet jilħqu l-objettivi. Fil-livell tas-servizz ta' traduzzjoni, ir-responsabbiltà għall-kontroll ta' kwalità primarjament hija f'idejn il-Kapijiet ta' l-Unitajiet. Fil-Kummissjoni, id-DĠT jiddividi t-traduzzjonijiet kollha f'ħames kategoriji ta' “tipi ta' kwalità ta' traduzzjoni” (TQT), bi grad differenti ta' reviżjoni u/jew evalwazzjoni ta' kwalità skond it-tip ta' dokument. Ma' dan, ċerta DĠs tal-Kummissjoni, bħal DĠ Kompetizzjoni, jirrevedu sistematikament it-traduzzjonijiet li jaslu għandhom.

38. Fuq in-naħa l-oħra, il-Parlament u l-Kunsill ma jallokawx traduzzjonijiet f'kategoriji ta' kwalità u l-proċeduri ta' kontroll ta' kwalità tagħhom huma strutturati anqas. B'riżultat, prattiċi ta' reviżjoni jvarjaw b'mod sinifikanti, għalkemm atti leġiżlattivi huma dejjem riveduti minn lingwisti-avukati qabel il-pubblikazzjoni.

39. Flimkien ma' kontrolli mwettqa mill-unitajiet ta' traduzzjoni, id-Direttorat għat-Traduzzjoni fil-Parlament jevalwa l-kwalità kemm ta' traduzzjonijiet interni u esterni permezz ta' kontrolli bl-addoċċ darbtejn fix-xahar (li prinċipalment jirrigwardaw żbalji lingwistiċi bħal ortografija jew grammatika iżda mhux l-applikazzjoni ta' terminoloġija korretta eċċ.). Dan il-proċess jipproduċi indikaturi ta' kwalità, bħan-numru ta' żbalji misjuba għal kull paġna, informazzjoni li mhux disponibbli fil-Kummissjoni jew il-Kunsill.

40. L-ebda mis-servizzi ta' traduzzjoni ma stabbilew għodda speċifiċi sabiex ikejjlu s-sodisfazzjon ta' klijenti jew ifformulaw proċeduri għall-ġestjoni ta' ilmenti dwar kwalità.

41. L-istħarriġ dwar is-sodisfazzjon tal-klijenti mwettaq mill-Qorti lejn l-aħħar ta' l-2004 uriet li l-kwalità tat-traduzzjonijiet fil-lingwi ta' l-UE-15, kif ukoll l-ipproċessar amministrattiv tat-talbiet għal traduzzjoni, kienu ġeneralment ikkunsidrati soddisfċenti. Iżda, ċerta DĠs tal-Kummissjoni rrappurtaw xi problemi ta' kwalità bit-traduzzjonijiet tad-DĠT fil-lingwi ta' l-UE-15, b'mod partikolari nuqqas ta' preċiżjoni f'termini tekniċi, u l-kwalità li tvarja tat- traduzzjoni freelance. DĠ A III tal-Kunsill rrapporta wkoll ċerta problemi ta' kwalità rigward proposti leġiżlattivi mressqa mill-Kummissjoni.

42. B'kuntrast, ħafna klijenti meta mistħarrġa fl-2004, b'mod partikolari fil-Kummissjoni, rreferew għal problemi fil-kwalità għat-traduzzjonijiet fil-lingwi ta' l-UE-10. Dan ġara minħabba l-bżonn li jiġu fil-maġġoranza użati tradutturi esterni — ħafna mill-liema kellhom ftit esperjenza ta' traduzzjoni tat-tip ta' l-UE — u b'nuqqas ta' kapaċità interna sabiex traduzzjonijiet freelance ikunu riveduti suffiċjentement.

43. Il-kwalità ta' traduzzjonijiet mwettqa minn tradutturi freelance hija evalwata minn tradutturi mill-persunal u mogħtija grad minn 10. Meta l-kontroll ta' kwalità juri li traduzzjoni freelance mhix suffiċjenti, id-dokument jew jintbagħat lura lit-traduttur freelance jew rivedut fid-dettall minn traduttur tal-persunal. Traduzzjonijiet freelance mmarkati 6/10 jew inqas huma sottomessi lis-CIEQ (17), kumitat ta' arbitraġġ interistituzzjonali indipendenti. F'40 % tal-każijiet sottomessi mill-Kummissjoni fl-2004, is-CIEQ irrakkomanda r-revoka tal-kuntratt kollu jew ta' partijiet minnu.

Iż-żmien u elementi oħra ta' sodisfazzjon tal-klijent

44. Fl-2004 id-DĠT tal-Kummissjoni spiċċa madwar 90 % tat-traduzzjonijiet kollha fl-iskadenzi miftiehma (meta mqabbel għal madwar 80 % fl-2003 u 94 % fl-2005). Dan it-titjib jista' in parti jkun attribwit għall-ammont ta' xogħol li dejjem jonqos. Il-figura korrispondenti fil-Parlament għall-perijodu Mejju 2004 — Lulju 2005 kien 86 %. L-SĠK m'għandu l-ebda statistiċi li juru l-livell ta' konformità ma' l-iskadenzi tat-traduzzjonijiet fil-Kunsill.

45. Iżda, ċerta DĠs tal-Kummissjoni involuti fi stħarriġ matul il-verifika tal-Qorti rrappurtaw li l-iskadenzi li huma stabbiliti mid-DĠT mhumiex dejjem kompatibbli ma' l-obbligi legali jew bżonnijiet operattivi tad-DĠs. Għaldaqshekk, amministraturi (mhux lingwisti) frekwentement jittraduċu ċerta dokumenti urġenti qosra huma stess (“grey translations”), u f'każijiet oħra jibgħatu x-xogħol barra direttament lil tradutturi freelance (ara wkoll paragrafi 54 u 75). Filwaqt li din tirrappreżenta soluzzjoni prammatika, hija turi wkoll nuqqas ta' abilità sabiex tintlaħaq it-talba u żżid b'mod kunsiderevoli d-diffikultajiet tal-Kummissjoni fil-ġestjoni tal-funzjoni tagħha ta' traduzzjoni globalment.

46. Klijenti ta' traduzzjonijiet tal-Kunsill u l-Kummissjoni jirrappurtaw ukoll li, minħabba kapaċità insuffiċjenti għall-lingwi ta' l-UE-10, l-iskadenzi stabbiliti mill-unitajiet ta' l-ippjanar — b'mod partikolari fl-2004 — kienu twal wisq sabiex jilħqu l-bżonnijiet tagħhom.

L-ispiża u l-effiċjenza tat-traduzzjonijiet

L-ispiża tat-traduzzjoni

Kalkoli ta' spiża

47. Budgeting bbażat fuq attività (ABB) huwa metodu sabiex tiżdied it-trasparenza fil-ġestjoni tal-budget b'referenza għall-objettivi ta' ġestjoni finanzjara tajba u b'mod partikolari l-effiċjenza u l-effettività (18). Il-konsapevolezza ta' l-ispiża ta' attività hija essenzjali għall-kontroll ta' l-eżekuzzjoni tagħha. L-Artikolu 12 (1) tal-Kodiċi ta' Kondotta tal-Parlament jgħid li servizzi ta' traduzzjoni għandhom jinfurmaw lill-klijenti kull tlett xhur, fuq bażijiet kumparabbli, ta' l-ispejjeż iġġenerati mit-talbiet tagħhom għal faċilitajiet ta' lingwa. Iżda, din id-dikjarazzjoni ma ġietx implimentata. L-SĠK qatt ma stima l-ispiża tat-traduzzjoni.

48. Matul il-perijodu kopert mill-verifika, il-Kummissjoni abbandunat proġett ta' kkostjar. Hemm, iżda, allokazzjoni ta' spiża tat-traduzzjoni għal oqsma individwali ta' politika permezz tal-proċess ABB. Rata fissa hija wżata li tiddependi fuq id-daqs tad-DĠ ikkonċernat, iżda hija mhix bbażata fuq l-ispejjeż attwali u l-anqas fuq l-użu attwali.

49. Minkejja l-importanza ta' din l-informazzjoni, l-Istituzzjonijiet la kkalkolaw l-ispejjeż totali tagħhom ta' traduzzjoni, u l-anqas l-ispiża għal kull paġna. Il-Qorti kkalkolat l-ispiża kollha tat-traduzzjonijiet interni u esterni ġestiti mis-servizzi ta' traduzzjoni ta' l-Istituzzjonijiet (jiġifieri bl-esklużjoni ta' xogħol li jintbagħat direttament barra u “grey translations”, għal liema l-ebda kalkolu ta' spiża ma jista' jsir, minħabba li l-ebda informazzjoni fuq l-ammont ta' ħin mgħoddi mill-persunal amminsitrattiv fuq kompiti ta' traduzzjoni ma hija disponibbli). L-iskop tal-kalkolu kien sabiex jippermetti paragun bejn l-Istituzzjonijiet inklużi fil-verifika, u l-ispejjeż ta' traduzzjonijiet freelance. Deskrizzjoni dettaljata tal-metodu ta' kalkolu ta' spiża tal-Qorti jidher f'Anness II.

50. Ir-riżultati tal-kalkoli tal-Qorti għall-2003 (19) huma murija fit-Tabelli 2, 3 u 4:

Tabella 2

Spiża totali ta' traduzzjonijiet interni

SPIŻA TOTALI TA' TRADUZZJONI INTERNA (miljun euro) MEDJA TA' SPEJJEŻ GĦAL KULL PAĠNA (euro) Kummissjoni Parlament Kunsill it-3 Istituzzjonijiet Kummissjoni Parlament Kunsill it-3 Istituzzjonijiet Persunal ta' tradutturi 94,76 40,03 54,58 189,37 85,27 89,87 136,92 96,85 Segretarji 5,46 7,80 11,25 24,51 4,92 17,51 28,22 12,54 Spiża diretta 100,22 47,83 65,83 213,88 90,19 107,38 165,14 109,39 Ġestjoni 0,50 0,27 0,52 1,30 0,45 0,62 1,31 0,66 Persunal tas-servizz ta' traduzzjoni 34,06 10,35 11,42 55,84 30,66 23,25 28,64 28,56 Ippjanar 2,35 0,41 1,25 4,00 2,11 0,92 3,12 2,05 Bini 22,80 9,14 12,50 44,44 20,52 20,52 31,35 22,73 IT 8,31 6,01 5,39 19,70 7,48 13,49 13,51 10,08 Oħrajn (20) 9,72 3,09 3,48 16,28 8,74 6,93 8,72 8,33 Spiża indiretta 77,74 29,28 34,54 141,56 69,96 65,72 86,65 72,40 Spiża totali 177,95 77,11 100,38 355,44 160,15 173,11 251,80 181,78 Sors: Il-Qorti ta' l-Awdituri.





Tabella 3

Spiża totali ta' traduzzjonijiet esterni

SPIŻA TOTALI TA' TRADUZZJONI ESTERNA (miljun euro) MEDJA TA' SPEJJEŻ GĦAL KULL PAĠNA (euro) Kummissjoni Parlament Kunsill it-3 Istituzzjonijiet Kummissjoni Parlament Kunsill it-3 Istituzzjonijiet Persunal ta' tradutturi (reviżjoni) 5,85 0,00 N.A. 5,85 18,36 0,00 N.A. 10,95 Segretarji 1,51 2,74 N.A. 4,25 4,74 12,70 N.A. 7,95 Traduzzjoni freelance 11,22 8,90 N.A. 20,12 35,24 41,22 N.A. 37,65 Spiża diretta 18,58 11,64 N.A. 30,22 58,34 53,92 N.A. 56,55 Ġestjoni 0,14 0,12 N.A. 0,26 0,44 0,56 N.A. 0,49 Persunal tas-servizz ta' traduzzjoni 9,32 4,54 N.A. 13,86 29,26 21,04 N.A. 25,94 Ippjanar 0,65 0,18 N.A. 0,83 2,03 0,83 N.A. 1,55 Unita' freelance 2,01 1,39 N.A. 3,40 6,32 6,44 N.A. 6,37 Bini 2,29 1,75 N.A. 4,04 7,18 8,10 N.A. 7,55 IT 2,29 1,71 N.A. 4,01 7,20 7,94 N.A. 7,50 Oħrajn (21) 1,56 0,58 N.A. 2,15 4,91 2,69 N.A. 4,02 Spiża indiretta 18,27 10,27 N.A. 28,54 57,34 47,60 N.A. 53,41 Spiża totali 36,85 21,92 N.A. 58,76 115,68 101,54 N.A. 109,97 Sors: Il-Qorti ta' l-Awdituri.





Tabella 4

Stima ta' l-ispiża totali ta' traduzzjoni; traduzzjoni interna u esterna

SPEJJEŻ TOTALI TA' TRADUZZJONI (miljun euro) MEDJA TA' SPEJJEŻ GĦAL KULL PAĠNA (euro) Kummissjoni Parlament Kunsill it-3 Istituzzjonijiet Kummissjoni Parlament Kunsill it-3 Istituzzjonijiet Persunal ta' tradutturi 100,61 40,03 54,58 195,22 70,37 60,54 136,92 78,41 Segretarji 6,97 10,54 11,25 28,76 4,88 15,94 28,22 11,55 Tradutturi freelance 11,22 8,90 0,00 20,12 7,85 13,45 0,00 8,08 Spiża diretta 118,80 59,47 65,83 244,10 83,09 89,93 165,14 98,05 Ġestjoni 0,64 0,40 0,52 1,56 0,45 0,60 1,31 0,63 Persunal tas-servizz ta' traduzzjoni 43,38 14,90 11,42 69,70 30,34 22,53 28,64 27,99 Ippjanar 2,99 0,59 1,25 4,83 2,09 0,89 3,12 1,94 Unita' freelance 2,01 1,39 0,00 3,40 1,41 2,10 0,00 1,37 Bini 25,09 10,89 12,50 48,47 17,55 16,47 31,35 19,47 IT 10,60 7,72 5,39 23,71 7,41 11,68 13,51 9,52 Oħrajn (22) 11,28 3,67 3,48 18,42 7,89 5,55 8,72 7,40 Spiża indiretta 96,00 39,55 34,54 170,09 67,14 59,81 86,65 68,32 Spiża totali 214,80 99,02 100,38 414,19 150,24 149,74 251,80 166,37 Sors: Il-Qorti ta' l-Awdituri.

Analiżi ta' l-ispiża

51. L-ispejjeż għal kull paġna huma kkalkolati ex post, u huma validi biss għall-volum ta' talba u produzzjoni ta' l-2003. Minħabba li ħafna mill-ispejjeż ta' traduzzjoni huma spejjeż fissi (87 % fil-PE, 91 % fid-DĠT u 97 % fl-SĠK), snin fejn it-talba kienet baxxa ser tirriżulta naturalment fi spiża aktar għolja għal kull paġna. Fl-2004, il-volum ta' traduzzjoni tal-Kummissjoni għall-lingwi ta' l-UE-15 waqgħet bi kważi 25 % li rriżultat b'waqgħa fil-produttività ta' 20 %, minħabba li t-tnaqqis ta' traduzzjoni freelance ma kinitx suffiċjenti sabiex tokkupa kompletament tradutturi mill-persunal. Fl-2003, l-ispiża għal kull paġna tradotta internament mill-Kummissjoni u mill-Parlament kinet kumparabbli filwaqt li l-ispiża għal kull paġna tal-Kunsill kienet sinjifikament għola, l-aktar minħabba produttività aktar baxxa u spejjeż għola ta' sostenn segretarjali u bini. Minħabba li l-Kunsill għandu biżżejjed persunal permanenti sabiex jevita l-użu ta' traduzzjoni freelance għall-lingwi ta' l-UE-15, is-separazzjoni kienet saħansitra akbar fil-livell ta' l-ispiża totali għal kull paġna.

52. Għall-2003 l-ispiża kollha stmata għal kull paġna ta' traduzzjoni esterna kienet 35 % aktar baxxa mill-ispiża ta' traduzzjoni interna fil-Parlament (100 euro ma' 154 euro) u 25 % aktar baxxa fil-Kummissjoni (120 euro ma' 160 euro). Iżda, dawn id-dati ma jieħdux in konsiderazzjoni n-naturi differenti ta' traduzzjonijiet interni u esterni, b'dik ta' l-ewwel tinvolvi testi ta' prijorità b'aktar attenzjoni u li jieħdu aktar ħin bħal leġiżlazzjoni u dokumenti għal pubblikazzjoni. Tradutturi mill-persunal huma wkoll involuti f'kompiti oħra relatati ma' lingwa li jfisser li l-ħin tagħhom mhuwiex totalment iddedikat għal traduzzjonijiet (ara paragrafu 76). Kemm għall-lingwi ta' l-UE-15 u għall-lingwi ta' l-UE-10, prezzijiet għal freelance mħallsa mill-Parlament huma fuq medja ta' 12 % aktar għolja milli l-prezzijiet mħallsa mid-DĠT (23).

L-effiċjenza tal-proċess tat-traduzzjoni

53. L-approċċ ibbażat fuq attività għall-ġestjoni ta' riżorsi umani u finanzjarji jitlob it-twaqqif ta' objettivi, l-ippjanar ta' attivitajiet u l-monitoraġġ ta' produzzjoni u eżekuzzjoni ma' miri, mkejjla permezz ta' indikaturi. L-Istituzzjonijiet, iżda, ma jipproduċux indikaturi suffiċjenti u informazzjoni dwar ġestjoni sabiex ikun jista' jiġi rrapurtat dwar: a) talbiet irrifjutati u n-numru totali ta' talbiet (PE), b) żamma ma' skadenzi stabbiliti (SĠK), c) ksur tal-Kodiċi ta' Kondotta (PE), d) paġni tradotti għal kull entità/kumbinazzjoni ta' lingwa li tkun mitluba (PE), e) dokumenti “prinċipali” għal liema traduzzjoni hija mandatorja (PE & SĠK), f) traduzzjonijiet mwettqa kompletament jew in parti biss li ma kienux neċessarji minħabba tibdil sussegwenti magħmula lill-oriġinali (PE, KUMM u SĠK).

54. Barra minn hekk, il-Kumissjoni la tirrapporta dwar, u lanqas għandha kwalunkwe informazzjoni dwar il-volum ta' grey translations jew dokumenti tradotti direttament b'xogħol li jintbagħat barra minn DĠs klijenti (ara wkoll paragrafi 45 u 75).

55. Il-proċeduri, organizzazzjoni u metodi ta' xogħol tas-servizzi ta' traduzzjoni huma ilquta minn limiti speifiċi, bħal talbiet urġenti b'mod partikolari fil-Kunsill, testi legali u l-aġenda ta' xogħol ta' l-Istituzzjonijiet. Tabella 5 turi l-volum ta' traduzzjoni għal liema hemm skadenza qasira ħafna (anqas minn 24 jew bejn 24 u 72 siegħa).

Tabella 5

L-iskadenza għat-traduzzjoni applikabbli

il-Kummissjoni il-Parlament il-Kunsill Żmien ta' gwida (f'siegħat) < 24 24-72 < 24 24-72 < 24 24-72 3 % 7 % 19 % 30 % 40 % 22 % Sors: ICTI (Kumitat Interistituzzjonali għat-Traduzzjoni u l-Interpretazzjoni).

Tbassir tad-domanda

56. Tbassir akkurat tad-domanda huwa partikolarment importanti sabiex jiġi assigurat l-użu massimu tar-riżorsi interni. F'terminu qasir, minkejja l-prezz apparentement iktar baxx tat-traduzzjonjiet esterni, ix-xogħol li jintbagħat barra mhux dejjem jiffranka l-flus. Minħabba illi n-nefqiet tat-traduzzjoni interna huma prinċipalment nefqiet fissi (ara paragrafi 51-52), l-ispiża marġinali (jew żejda) ta', ngħidu aħna, paġna miżjuda ta' traduzzjoni interna hija baxxa ħafna filwaqt li l-ispiża marġinali ta' paġna ta' traduzzjoni esterna hija konsiderevoli. Għalhekk, ir-rikorrenza għat-traduzzjoni esterna għandha idejalment tkun limitata għal każijiet fejn il-kapaċità interna ma tkunx disponibbli. Dan jirrikjedi sistema tajba ta' previżjoni tad-domanda.

57. Għalkemm il-kodiċi ta' kondotta tal-Parlament jgħid li fuq bażi tal-programmi ta' xogħol tagħhom, is-segretarjati tal-kumitati, delegazzjonijiet u gruppi politiċi għandhom ifasslu previżjonijiet ta' kull xahar tat-traduzzjonijiet li jindikaw għal kull dokument il-lingwa li probabbilment tkun is-sors, id-data probabbli ta' meta jingħata u n-numru ta' paġni li jridu jiġu tradotti, l-ebda previżjonijiet bħal dawn ma jintbagħtu lill-Ippjanar.

58. Fl-2003 u fl-2004, diversi DĠs tal-Kummissjoni ma jipprovdux b'mod sistematiku lid-DĠT bil-previżjoni tagħhom għat-traduzzjoni għal ċertu perijodu, u fil-Kunsill huma biss ftit DĠs li nfurmaw regolarment lid-DĠ A III bi previżjoni tal-bżonnijiet ta' traduzzjoni.

59. Fil-prattika, is-sorsi prinċipali ta' informazzjoni dwar l-ammont ta' xogħol futur huma l-programmi ta' xogħol ta' l-istituzzjonjiet u l-aġendi provviżorji tal-laqgħat ta' l-Istituzzjonijiet, li jagħtu biss indikazzjoni raffa tal-bżonnijiet ta' traduzzjoni u għalhekk huma inadegwati għal ippjanar dettaljat.

Konformità ma' l-iskadenzi għall-għotja

60. Il-Kodiċi ta' Kondotta tal-Parlament ta' l-2004 tippreskrivi skadenza għall-għotja ġenerali (24) ta' għaxart'ijiem. Madanakollu, din l-iskadenza kienet biss segwita mill-utitlizzaturi tat-traduzzjoni f'madwar nofs il-każijiet waqt l-ewwel sena ta' tħaddim tagħha. Il-maġġoranza tat-traduzzjonijiet jistgħu għalhekk biss jiġu provduti ftit ħin qabel il-laqgħat.

61. Fl-1998, id-DĠ A III tal-Kunsill iffissa l-għotja ta' l-iskadenzi (10 t'ijiem ta' xogħol għad-dokumenti tal-gruppi ta' xogħol u 5 t'ijiem ta' xogħol għal dokumenti tal-Coreper). Minħabba l-pressjoni tal-ħin, xi ħaġa inerenti fil-funzjonijiet tal-Kunsill, dawn l-iskadenzi rarament huma osservati. Il-maġġoranza tat-traduzzjonijiet tal-Parlament u tal-Kunsill jiġu biss provduti ftit ħin qabel il-laqgħat.

62. Il-Kummissjoni ma mponietx l-iskadenzi għall-għotja, imma l-unità ta' l-ippjanar tad-DĠT regolarment tinnegozja mill-ġdid skadenzi ma' l-utilizzaturi jekk l-iskadenza mitluba ma tkunx vijabbli.

Ippjanar

63. Il-kalkolu tal-Qorti tan-nefqa sħiħa tat-traduzzjoni fl-2003 jistma n-nefqa ta' l-ippjanar tat-tlett Istituzzjonijiet għal madwar 4,8 miljun euro, li tirrappreżenta madwar 1 % tan-nefqa kollha tat-traduzzjoni (ara Tabella 2). L-Ippjanar huwa strument ieħor sabiex isir l-iktar użu effettiv tar-riżorsi interni (ara paragrafu 56).

64. Fost l-oħrajn minħabba skadenzi qosra ħafna għat-traduzzjonjiet, ara Tabella 5, il-kapijiet ta' l-Unitajiet fil-Kunsill u fil-Parlament għandhom ftit li xejn lok għal ippjanar fit-tul jew f'terminu medju jew il-potenzjal li jqassmu sew l-ammont ta' xogħol.

65. Is-sistema ta' ppjanar tal-Kunsill hija bbażata fuq in-numru ta' paġni stampati tad-dokument mogħti. Din m'hijiex għodda affidabbli sabiex wieħed jipprevedi kemm ser tieħu ħin it-traduzzjoni, għaliex ta' spiss ma tirriflettix ix-xogħol ta' traduzzjoni li fil-fatt ikun hemm bżonn (25).

66. Is-sistema kompjuterizzata fil-Parlament tippermetti lill-unitajiet ta' traduzzjoni sabiex jiċċekkjaw in-numri ta' paġni tradotti li għandhom jiġu magħmula għal kull ġurnata. Dan jipprovdi indikazzjoni ġenerali tal-kapaċità disponibbli għal kull unità lingwistika, imma ma jipprovdix informazzjoni aġġornata dwar il-kapaċità interna disponibbli għal kull unità għal perijodu partikolari, meta wieħed jikkunsidra d-disponibilità tat-tradutturi (leave, taħriġ, eċċ).

Użu effiċjenti ta' riżorsi interni jew esterni

Ipproċessar minn qabel

67. Sabiex tiġi evitata t-traduzzjoni mill-ġdid ta' testi li kienu diġà tradotti qabel, l-utilizzaturi huma mitluba mis-servizzi ta' traduzzjoni sabiex jindikaw referenzi għal dokumenti tradotti simili li jeżistu u/jew sabiex juru tibdiliet magħmula lil verżjoni preċedenti ta' dokument diġà tradott. Madanakollu, minħabba li dawn l-indikaturi ta' spiss jiġu mħollija barra jew ikunu inkompleti, l-unitajiet ta' l-ippjanar ikunu obbligati li jfittxu d-databases għalihom. Il-kodifikazzjoni tat-talbiet u tat-testi tradotti m'hijiex preċiża biżżejjed sabiex isir l-aħjar użu minn dawn ir-riċerki. Is-sitwazzjoni hija partikolarment diffiċli fil-Parlament, fejn id-dokumenti huma mifruxa fuq diversi databases u netwerks, u s-servizzi ta' traduzzjoni m'għandhomx kollezzjoni komprensiva tat-testi tradotti.

Il-metodi ta' xogħol ta' l-unitajiet ta' traduzzjoni

68. Il-Kapijiet ta' l-Unitajiet huma responsabbli sabiex jassenjaw ix-xogħol lit-tradutturi li jagħmlu parti mill-persunal tagħhom. L-unitajiet tal-lingwi huma kull waħda minnhom organizzati b'mod differenti, xi wħud permezz tal-gruppi ta' tradutturi speċjalizzati, oħrajn fuq bażi ta' approċċ ta' “first come, first served”. Id-DĠT tal-Kummissjoni u d-DĠ A III tal-Kunsill kull wieħed għandhom għodda żviluppati ċentralment li juru d-disponibilità tat-tradutturi individwali. Madanakollu, dawn l-għodda m'humiex użati sistematikament mill-unitajiet tal-lingwi kollha. Il-Parlament m'għandux dawn l-għodda. Xi Kapijiet ta' Diviżjonijiet jużaw spreadsheets, oħrajn iqassmu x-xogħol b'mod manwali.

69. L-unitajiet kollha tat-traduzzjoni jikkonsistu kemm fi tradutturi kif ukoll f'persunal ta' sostenn. Dawn ta' l-aħħar huma responsabbli sabiex ifittxu referenzi, jittajpjaw, jifformattjaw, jarkivizzaw eċċ. Il-Kunsill (26) u l-Parlament jimpjegaw madwar segretarja waħda għal kull żewġ tradutturi filwaqt illi l-Kummissjoni timpjega segretarja waħda biss għal erba' jew ħames tradutturi.

70. Minkejja l-fatt li t-tlett Istituzzjonijiet għandhom politika dikjarata li tinkoraġġixxi l-użu ta' teknoloġija moderna u li nefqu 23,7 miljun euro fuq għodda ta' l-IT fl-2003 (l-ispejjeż kollha, inklużi l-liċenzji, ara Tabella 4), fil-prattika kull traduttur, bil-ftehim taċitu tal-Kap ta' l-Unità tiegħu, jista' jiddeċiedi fuq l-użu ta' traduzzjoni akkumpanjata mill-kompjuter (Translator's Workbench), għodda ta' riċerka (bħal Euramis, IATE, eċċ) u software li jagħraf il-vuċi (minflok l-ittajpjar). Fil-Parlament, il-persentaġġ ta' tradutturi u persunal ta' sostenn li jużaw dawn l-għodda ivarja ħafna minn unità għall-oħra (minn 10 % sa 90 %). Fil-Kunsill isir biss użu marġinali ta' dawn l-għodda. Il-Kummissjoni għandha l-iktar għodda ta' IT avvanzati mit-tlett Istituzzjonijiet imma ma hemm l-ebda informazzjoni disponibbli dwar il-livell ta' użu tagħhom.

71. Sa mill-2003, madwar 100 mill-1 100 traduttur tal-Kummissjoni kienu nvoluti f'teleworking. Skond ir-rapport t'evalwazzjoni tad-DĠT (27), il-formula preżenti twassal għal iffrankar nett ta' spiża fis-sena ta' 10 000 euro għal kull traduttur, prinċipalment minħabba produttività ogħla. Fil-Parlament, 26 minn 430 traduttur huma nvoluti f'teleworking u l-Kunsill niegħda wkoll żewġ proġetti pilota f'dan il-qasam.

Xogħol li jintbagħat barra

72. Kemm il-Kummissjoni kif ukoll il-Parlament għandhom politika li dejjem jużaw it-traduzzjoni interna għal testi leġislattivi (għal raġunijiet ta' kwalità), kif ukoll għal dokumenti urġenti, kunfidenzjali u qosra (għal raġunijiet prattiċi). Minħabba li kważi x-xogħol kollu ta' traduzzjoni fil-Kunsill jaqa' taħt dawn il-kategoriji, it-traduzzjonijiet fil-Kunsill huma l-aktar interni.

73. Id-deċiżjoni li xogħol jintbagħat barra lil tradutturi freelance hija fil-prinċipju meħuda mill-Kapijiet ta' l-unitajiet ta' traduzzjoni (ħlief għal xogħol li jintbagħat barra b'mod dirett, kif imsemmi iktar 'l isfel), waqt li jittieħdu in konsiderazzjoni t-tip ta' traduzzjoni u l-kapaċità interna disponibbli. Fil-Kummissjoni u fil-Parlament korrelazzjoni ċara u pożittiva bejn l-ammont ta' xogħol u l-persentaġġ tax-xogħol li jintbagħat barra kienet innotata għall-maġġoranza ta' l-unitajiet tal-lingwi fl-2004. Madanakollu, l-verifika wriet illi żewġ unitajiet tad-DĠT tal-Kummissjoni kellhom persentaġġi għoljin ta' xogħol li ntbagħat barra, għalkemm l-ammont ta' xogħol tagħhom kien taħt il-medja (minħabba reazzjoni tard għat-tnaqqis fl-ammont tax-xogħol meta mqabbel ma' l-2003) li jindika użu inqas milli suppost tal-kapaċità interna. Id-diviżjoni ta' traduzzjoni Franċiża tal-Parlament kellha t-tieni l-anqas ammont ta' xogħol fl-2005, imma t-tieni l-ogħla persentaġġ ta' xogħol li ntbagħat barra. Dawn is-sitwazzjonijiet ma wasslux għal azzjoni mill-maniġment sabiex tiġi rranġata s-sitwazzjoni.

74. Kemm il-Parlament kif ukoll il-Kummissjoni awtomatikament jibagħtu xi xogħol ta' traduzzjoni barra mingħajr ma jiċċekkjaw jekk il-kapaċità interna hijiex disponibbli għal xi wħud jew għall-lingwi kollha. Fl-2003-2004 iż-żewġ Istituzzjonijiet waqqfu l-objettiv li jżidu l-persentaġġ ta' xogħol ta' traduzzjoni li jintbagħat lit-tradutturi freelance għal 30 % u 40 % rispettivament, sabiex ikunu jistgħu jlaħħqu ma' żiediet antiċipati fid-domanda ġenerali u waqt li ħadu in konsiderazzjoni l-prezz iktar baxx tat-traduzzjoni freelance (meta mqabbla mar-reklutaġġ ta' tradutturi oħrajn full-time). Minħabba l-waqgħa strutturali fit-talba fl-2004, id-DĠT tal-Kummissjoni ssospenda din il-mira u l-Parlament ta istruzzjonijiet sabiex ma jintbagħtux traduzzjonijiet lill-freelance ħlief għas-CREs waqt il-perijodu ta' l-elezzjoni (28). Waqt li l-ammont ta' xogħol ġenerali għal kull unità tal-lingwa ta' l-UE-15 kien madwar 20 % inqas fl-2004 meta mqabbel ma' l-2003, il-persentaġġ ta' xogħol mibgħut barra mill-Parlament ftit li xejn inbidel (32,5 % fl-2003 u 32 % fl-2004). (ara Tabella 6). Id-differenza fil-persentaġġi ta' dak li ntbagħat barra għall-pajjiżi UE-10, mill-2004 għall-2005, fil-Parlament, fil-Kummissjoni u fil-Kunsill, hija l-aktar minħabba l-fatt illi l-Parlament, fl-2004, kien irnexxa aktar mill-Istituzzjonijiet l-oħrajn fir-reklutaġġ ta' tradutturi tal-persunal għall-lingwi UE-10. Minħabba tnaqqis fil-leġiżlazzjoni fl-2004 u l-volum anqas ta' xogħol ta' traduzzjoni, il-Parlament seta' jittraduċi persentaġġ ikbar mill-kompiti ta' traduzzjoni fil-lingwi UE-10 internament (ara wkoll paragrafi 20 u 25).

Tabella 6

Persentaġġi ta' xogħol mibgħut barra fl-2003, 2004 u 2005

Il-Kummissjoni Il-Parlament Il-Kunsill Persentaġġ ta' xogħol mibgħut barra 2003 2004 2005 2003 2004 2005 2003 2004 2005 Il-lingwi kollha 22 % 23 % 20 % 33 % 30 % 36 % 0 % 1 % 2 % Lingwi UE-15 21 % 16 % 10 % 32,5 % 32 % 33 % 0 % 0 % 0 % Lingwi UE-10 N.A. 60 % 37 % 41 % 20 % 43 % N.A. 8 % 5 % Sors: Il-Qorti ta' l-Awdituri.

75. Waqt li x-xogħol mibgħut barra direttament mid-DĠs li jkunu klijenti huwa marġinali fil-Kunsill u fil-Parlament (29), il-verifika wriet illi mijiet ta' eluf ta' paġni kienu mibgħuta barra direttament mid-DĠs tal-Kummissjoni waqt il-perijodu 2003-2004 mingħajr l-ebda sorveljanza mid-DĠT (ara wkoll paragrafi 45 u 54).

Produttività

76. Il-produttività tat-tlett Istituzzjonijiet mill-2000 sa l-2005 kienet analizzata għall-iskop li jiġu mqabbla l-prestazzjonijiet ta' l-Istituzzjonijiet matul iż-żmien. Il-kalkolu tal-produttività uża l-kunċett ta' “ekwivalenti għall-ħin kollu”(FTE) skond liema l-ħin ikkunsidrat bħala ħin użat għat-traduzzjoni huwa l-ħin waqt liema t-tradutturi jkunu effettivament disponibbli għal xogħol ta' l-uffiċċju. Minħabba illi f'diversi każijiet dan il-ħin jinkludi attivitajiet li mhumiex ta' traduzzjoni (taħriġ, ġestjoni, kontroll tal-kwalità, iċċekkjar ta' dokumenti prodotti minn servizzi oħrajn eċċ) il-produttività bbażata fuq l-FTE hija indikatur wiesgħa biss. Tqabbil bejn Istituzzjonijiet u bejn unitajiet tal-lingwa ġewwa istituzzjoni partikolari għandhom jiġu kkunsidrati b'ċerta kawzjoni. Għandha wkoll tingħata attenzjoni sabiex jiġu identifikati r-raġunijiet għad-differenzi notati u intoppi possibbli għandhom jiġu analizzati sabiex jiġi evalwat jekk il-maniġment jistax jaġixxi direttament.

77. Il-produttività, definita bħala n-numru ta' paġni standard tradotti internament għal kull traduttur individwali FTE, tvarja b'mod wiesgħa minn diviżjoni ta' lingwa għall-oħra u minn istituzzjoni għall-oħra. Il-produttivita ta' l-unitajiet tal-lingwi UE-10 fl-Istituzzjonijiet kollha hija ġeneralment inqas minħabba bżonnijiet ta' taħriġ ogħla, nuqqas ta' esperjenza, memorji ta' traduzzjoni iżgħar (li jillimita l-użu ta' traduzzjonijiet tal-kompjuter) u iktar ħin dedikat għar-reviżjoni tat-traduzzjonijiet esterni.

78. Il-produttività tas-servizzi ta' traduzzjoni ta' l-UE hija ħafna inqas milli fis-servizz privat (30). Il-produttività ogħla fis-settur privat hija l-aktar minħabba n-natura tat-testi (ftit testi leġislattivi), kif ukoll l-użu aktar wiesgħa ta' l-għodda ta' l-IT. Minkejja testi ta' livelli inqas ta' komplessività, it-traduzzjonijiet freelance huma perċepiti li għandhom kwalità iktar baxxa u li għandhom bżonn ta' livell ogħla ta' reviżjoni minn dawk tradotti internament. Numru ta' kuntratti ma' uffiċċji esterni għalhekk ġew ikkanċellati minħabba l-kwalità inadegwata tat-tradutturi (ara paragrafu 43). Madanakollu, fin-nuqqas ta' kapaċità interna żejda, il-produttività ogħla, flimkien mas-salarji iktar baxxi, jagħmlu t-traduzzjoni freelance sinifikatament tiswa inqas milli kieku kellhom jiġu mpjegati tradutturi addizzjonali sabiex jaħdmu in-house, anke meta n-nefqiet indiretti (ippjanar, sejħiet għall-offerti, pagamenti, kontrolli tal-kwalità eċċ…) jiġu nklużi (ara Tabella 7).

Tabella 7

Numru medju ta' paġni tradotti għal kull traduttur (FTE)

2000 2001 2002 2003 2004 2005 Kummissjoni (għal kull sena) 915 902 909 1 054 917 797 Kummissjoni (għal kull ġurnata) 5,2 5,2 5,1 5,7 5,0 4,5 Parlament (għal kull sena) 1 092 1 195 1 062 1 031 858 1 226 Kunsill (31) (għal kull sena) 602 653 772 707 648 669 Sors: Il-Qorti ta' l-Awdituri.

Il-Kummissjoni

79. Il-produttività tad-DĠT li, fil-maġġor parti tas-snin, kienet ftit inqas minn dik tal-Parlament, tista' sa ċertu punt tiġi spjegata mill-irwol tal-Kummissjoni bħala dik li tibda l-proċess leġislattiv. Dan jimplika rata ogħla ta' reviżjoni u rwol prinċipali fl-iżvilupp tat-terminoloġija u d-databases, minn liema jibbenefikaw ukoll Istituzzjonijiet oħrajn. Barra minn hekk, il-persunal tat-traduzzjoni tal-Kummissjoni jipprovdi wkoll funzjonijiet oħra relatati mal-lingwa li ma jiġix rifless f'dak li jiġi prodott bħala traduzzjonijiet għal kull ġurnata.

80. Mill-2003 sa l-2005, il-produttività medja għall-UE-15 niżlet b'iktar minn 20 %. Għall-maġġoranza tal-lingwi UE-15 li mhumiex proċedurali, il-produttività niżlet għal inqas minn erba' paġni għal kull ġuranta. Din il-waqa' hija minħabba tnaqqis fl-ammont ta' xogħol għall-lingwi li mhumiex proċedurali li wasslet ukoll għal kapaċità iktar milli hemm bżonn. In-numru iktar milli hemm bżonn għandu jiġi kkunsidrat fid-dawl tax-xogħol li jintbagħat barra b'mod dirett li jsir mingħajr l-ebda sorveljanza mid-DĠT (ara paragrafu 75).

81. Anke wara l-introduzzjoni mid-DĠT ta' l-hekk imsejjaħ “mekkaniżmu ta' flessibilità”, li jippermetti t-trasferiment ta' xogħlijiet ta' traduzzjoni ġewwa l-istess dipartiment tal-lingwa minn unitajiet li jkunu temporanjament qiegħdin jiffaċċjaw ammont ta' xogħol ogħla mill-medja lil unitajiet oħra, differenzi fil-produttività sinifikanti bejn l-unitajiet għadhom jeżistu (32). L-ispjegazzjoni prinċipali għal dawn id-differenzi hija varjazzjoni fid-domanda għal traduzzjonijiet ta' testi relatati ma' diversi oqsma ta' politika li jiddeterminaw il-kompetenzi ta' l-unitajiet tal-lingwa. Id-differenzi fil-produttività bejn unitajiet tad-DĠT saru usa' sa mit-tkabbir. Il-produttività ta' l-unità li kienet l-aktar produttiva fl-2005 hija d-doppju tal-produttività ta' l-unità l-inqas produttiva.

Il-Parlament

82. Waqt l-aħħar ħames snin il-Parlament naqqas in-numru ta' tradutturi b'medja ta' iktar minn ħames FTEs (jew 15 %) għal kull lingwa.

83. Il-produttività ta' l-unitajiet ta' traduzzjoni Ingliżi u Franċiżi fil-Parlament hija sistematikament taħt il-medja (b'5 sa 20 %, jiddependi fuq is-sena) filwaqt illi d-differenzi fil-produttività bejn il-lingwi l-oħra ta' l-UE-15 huma limitati għal 10 %. Dan jiġi spjegat bin-numru ta' tradutturi ogħla mill-medja fl-Unità Franċiża flimkien mal-fatt li n-numru ta' xogħol ta' traduzzjoni li ntbagħat barra kien ogħla mill-medja. Għall-unità Ingliża hemm bżonn inqas ta' traduzzjonijiet għaliex diversi dokumenti interni huma magħmula bl-Ingliż. Il-livelli tax-xogħol li jintbagħat barra u l-kapaċitajiet aktar ogħlja milli hemm bżonn huma fatturi miftuħa għad-deċiżjonijiet tal-maniġment.

Il-Kunsill

84. Il-produttività tal-Kunsill kienet sistematikament anqas minn dik tal-Kummissjoni u tal-Parlament. Dan jista' jiġi attribwit għal taħlita ta' numru ogħli ta' dokumenti leġislattivi li jirrikjedu attenzjoni partikolari, domanda li tinbidel ħafna (ammont ta' xogħol ta' kuljum minn inqas minn 1 000 sa aktar minn 7 000 paġna fl-2003).

85. Sabiex jaffaċċja l-problema tiegħu ta' kapaċità aktar milli hemm bżonn, DĠ A III adotta pjan ta' azzjoni fit-tul sabiex inaqqas in-numru ta' tradutturi u ta' segretarji fl-unitajiet tal-lingwa ta' l-UE-15 minn madwar 50 FTEs fl-2002 għal 25 FTEs fl-2015 (33). Madanakollu, l-effett sħiħ tal-pjan huwa proċess fit-tul għaliex il-Kunsill isostni li hemm ftit possibilitajiet li l-ħaddiema jiġu mpjegati f'impjieg ieħor internament u li hemm mobilità bejn l-Istituzzjonijiet li hija baxxa.

86. Id-differenzi bejn il-produttività ta' l-unitajiet tal-lingwa huma iżgħar fil-Kunsill (u fil-Parlament) milli fil-Kummissjoni (b'eċċezzjoni għall-produttività baxxa fl-unità Ingliża f'DĠ A III li hija madwar 20 sa 40 % anqas mill-produttività ta' unitajiet oħra fl-2003-2005). L-editjar ta' testi oriġinali u l-irwol ta' l-Ingliż bħala l-lingwa prinċipali li magħha jdur ix-xogħol ta' traduzzjoni għal testi mill-lingwi ta' l-UE-10, li jqajjmu diffikultajiet terminoloġiċi konsiderevoli, jistgħu sa ċertu punt jispjegaw din il-produttività apparentement baxxa.

Monitoraġġ tal-proċess ta' traduzzjoni bl-użu ta' indikaturi tal-prestazzjoni

87. L-istatistiċi prinċipali tat-traduzzjonijiet ta' l-Istituzzjonijiet huma prodotti ċentralment u jiffokaw fuq il-volum tat-traduzzjonijiet għal kull unità. Dawn l-istatistiċi huma regolarment użati mill-unitajiet tal-maniġment u r-riżorsi, imma l-użu tagħhom għal skopijiet ta' monitoraġġ ta' kuljum mill-Kapitjiet ta' l-unitajiet ta' traduzzjoni ivarja b'mod wiesgħa u xi Kapijiet ta' Unitajiet żviluppaw l-għodda tagħhom stess.

88. Xi Istituzzjonijiet m'għandhom l-ebda indikaturi tal-prestazzjoni u l-ebda statistiċi dwar: a) iż-żmien li fil-fatt jiġi wżat, kontra l-ħin standard jew stmat, fuq it-traduzzjoni ta' dokument speċifiku (PE, KUMM u SĠK); b) in-numru ta' paġni riveduti (KUMM u SĠK) u l-ħin użat fuq ir-reviżjoni (PE, KUMM u SĠK); c) il-produzzjoni u l-produttività tat-tradutturi individwali (SĠK); d) il-volum tat-traduzzjonjiet awtomatikament mibgħuta barra mill-unitajiet ta' pjanar u dawk mibgħuta barra mill-unitajiet ta' traduzzjoni (PE u KUMM); e) nuqqas li jiġu osservati l-iskadenzi sabiex jingħata x-xogħol (SĠK); f) l-impatt ta' l-għodda ta' l-IT fuq il-produttività (PE, KUMM u SĠK); g) dejta mqabbla, bħall-korrelazzjoni bejn l-ammont ta' xogħol u x-xogħol li ntbagħat barra (PE, KUMM, u SĠK) (ara paragrafi 73u 83).

89. L-istatistiċi tal-produzzjoni u tal-produttività għas-servizzi ta' traduzzjoni varji ta' l-Istituzzjonijiet Ewropej jinkludu partijiet mit-testi li jiġu tradotti awtomatikament, partikolarment bis-sistema tat-Translators' Workbench (TWB). Sistemi ta' traduzzjoni privati jużaw sistemi ta' kalkolu iktar raffinati sabiex jikkalkulaw l-ammont ta' xogħol reali u l-produttività tat-tradutturi individwali.

90. Għad-differenza ta' Istituzzjonijiet oħrajn, li jikkunsidraw biss il-partijiet emendati tat-test, il-Kunsill jikkalkula l-produzzjoni tiegħu fuq bażi tal-paġni stampati (ara wkoll paragrafu 65). B'riżultat, l-istatistiċi tal-produzzjoni tal-Kunsill jonfħu n-numru ta' paġni li realment ġew tradotti b'aktar minn 50 %. Wara l-verifika tal-Qorti, DĠ A III adotta metodu simili għal dak użat mill-Istituzzjonijiet l-oħrajn.

Ko-operazzjoni interistituzzjonali

91. Il-kreazzjoni ta' l-ICTI fl-1995 gradwalment ippermetta lis-servizzi ta' traduzzjoni ta' l-UE sabiex jikkooperaw f'ċerti oqsma.

92. Is-suċċessi prinċipali sa issa huma: a) il-kreazzjoni ta' database ta' terminoloġija komuni u ta' memorja ta' traduzzjoni; b) sejħa għall-offerti inter-istituzzjonali għal traduzzjoni freelance minn u għall-lingwi UE-10 (34); c) proċeduri ta' sejħa għall-offerti konġunta għax-xiri ta' software li jagħraf il-vuċi u għal għodda oħra multilingwistiċi; d) kumitat konġunt għall-evalwazzjoni ta' traduzzjonijiet li jintbagħtu barra (CIEQ); e) skambju limitat ta' tradutturi u ta' l-ammont ta' xogħol ta' traduzzjoni.

93. L-analiżi tal-Qorti tan-natura u ż-żmien tal-provvista u tad-domanda turi illi filwaqt illi l-istituzzjonjiet jiffaċċjaw diffikultajiet strutturali sabiex jipprovdu volum suffiċjenti ta' traduzzjonjiet ta' kwalità aċċettabbli fil-lingwi ta' l-UE-10, hemm differenzi ċari għal dak li jirrigwarda l-lingwi ta' l-UE-15. It-tradutturi Ingliżi, per eżempju, jaffaċċjaw l-akbar ammont ta' xogħol mill-lingwi kollha fid-DĠT tal-Kummissjoni (ara paragrafu 86), imma l-anqas ammont fil-Kunsill u fil-Parlament. Minħabba li l-Kunsill u l-Parlament jaħdmu bi skadenzi sabiex jingħata x-xogħol li huma qosra ħafna u b'domandi li jvarjaw ħafna, huma jkollhom ukoll kapaċità żejda temporanja waqt ċerti perijodi (ara paragrafu 84).

94. Skond il-konklużjonijiet tat-task force fuq il-bilanċ ta' l-ammont ta' xogħol, proġett pilota kien mibdi fl-1 ta' Jannar 2005. Fl-2005, 3 763 paġna (jew 63 % tal-volum mitlub) kienu tradotti minn waħda mill-Istituzzjonijiet parteċipanti fuq talba ta' istituzzjoni oħra. Dan jikkorrispondi għal 0,2 % biss ta' l-ammont ta' xogħol kollu ta' l-Istituzzjonijiet involuti, filwaqt illi iktar minn 20 % ta' l-istess ammont ta' xogħol jiġi allokat għat-traduzzjoni freelance. Dak li ġie ffrankat jista' jiġi stmat għal 150 000 euro (35). Minħabba li l-kapaċità totali żejda hija ħafna ogħla mill-kapaċità li ġiet magħmula disponibbli lill-Istituzzjonijiet l-oħra fil-qafas tal-proġett pilota, dak li jista' jiġi potenzjalment iffrankat huwa ogħla.

95. Huwa, madanakollu, nuqqas fis-sistema kurrenti ta' bilanċ ta' l-ammont tax-xogħol illi dokumenti li normalment jiġu mibgħuta barra u traduzzjonijiet għal fil-lingwi ta' l-UE-10 huma esklużi mis-sistema. Barra minn hekk, l-istituzzjonijiet ma jinfurmawx biżżejjed lil xulxin bil-kapaċità żejda disponibbli u ma għandhom l-ebda inċentiv jew obbligazzjoni sabiex jaċċettaw talba għal traduzzjoni minn istituzzjoni oħra. Li kieku t-tradutturi interni tad-DĠT tal-Kummissjoni ta' l-unitajiet tal-lingwi UE-15 mhux proċedurali laħqu l-istess produttività fl-2005 bħal fl-2003, huma kienu jittraduċu mill-inqas 10 000 paġna aktar għal kull waħda mill-lingwi ta' l-UE-15. Fl-2005, il-Parlament u diversi DĠs tal-Kummissjoni bagħtu xogħol barra numru simili ta' paġni ta' dokumenti mhux urġenti fl-istess lingwi li setgħu ġew tradotti minn istituzzjoni oħra. Pagamenti totali ta' madwar 11-il miljun euro għal traduzzjonijiet freelance setgħu b'hekk jiġu evitati (36).

KONKLUŻJONIJIET U RAKKOMANDAZZJONIJIET

Il-proċeduri applikati sabiex jiġi assigurat li t-talbiet għal traduzzjoni jiġu milħuqa u t-traduzzjonijiet mhux meħtieġa jiġu evitati

96. L-ebda mill-istituzzjonijiet ma għandhom proċeduri konsistenti u ċari sabiex jitolbu jew jawtorizzaw traduzzjonijiet. Ir-regoli ta' implimentazzjoni stabbiliti mit-tlett Istituzzjonijiet jippreskrivu t-traduzzjoni ta' bil-fors għal ċerti tipi ta' dokumenti. Hemm, madanakollu, żona kbira għal liema l-ebda kriterja komunement aċċettati ma jeżistu u fejn dokumenti jiġu trattati fuq bażi ta' każ, każ, dipendentement l-aktar fuq id-disponibilità tar-riżorsi (ara paragrafi 13-18). Rakkomandazzjoni: In vista tal-bżonn li jiġu ffisati prijoritajiet u restrizzjonijiet sabiex tiġi milħuqa t-talba dejjem tikber għal traduzzjonijiet, l-Istituzzjonijiet għandhom jorganizzaw il-proċeduri tagħhom. Dan għandu jinkludi kontroll tad-daqs tad-dokumenti, differenzjazzjoni ulterjuri tat-testi skond in-natura u l-iskop tagħhom u l-adozzjoni ta' approċċ ta' “tajjeb għall-iskop” għal testi awtorizzati għat-traduzzjoni.

97. Il-verifika wriet li l-bżonnijiet ta' traduzzjoni fil-lingwi UE-15 jistgħu ġeneralment jiġu milħuqa. Madanakollu, is-sħubija ta' pajjiżi żgħar ħolqot tkabbir fid-domanda fis-swieq żgħar ta' traduzzjoni, fejn il-provvista hija pjuttost limitata. Id-diffikulatjiet li magħhom wieħed iltaqa' meta ġew imnegħdija l-kompetizzjonijiet ta' l-EPSO sabiex jiġi magħżul il-persunal ta' traduzzjoni ta' l-istituzzjjonijiet għall-lingwi ta' l-UE-10 fissru nuqqas ta' tradutturi mill-Istati Membri l-ġodda. B'riżultat, waqt l-ewwel sena wara t-tkabbir, l-Istituzzjonijiet ma kienux kapaċi jissodisfaw il-bżonnijiet ta' traduzzjoni tal-lingwi l-ġodda (ara paragrafi 19-23). Rakkomandazzjoni: Għad hemm il-bżonn li tiżdied b'mod konsiderevoli l-kapaċità interna ta' l-Istituzzjonijiet għall-lingwi ta' l-UE-10. Il-Kummissjoni għandha torganizza analiżi kritika tan-nuqqas ta' l-EPSO li jirrekluta fil-ħin il-persunal ta' traduzzjoni li kien hemm bżonn. Dan għandu jwassal għal pjan ta' azzjoni ddisinjat sabiex tiżdied il-kuxjenza u sabiex irawwem interess fl-attività ta' traduzzjoni tal-Komunità fl-Istati Membri ta' l-UE-10 u f'Pajjiżi Kandidati oħrajn.

98. Ġeneralment, l-Istituzzjonijiet irnexxielhom jikkontrollaw in-nefqa tat-traduzzjoni minkejja żieda fin-numru tal-lingwi uffiċjali minn 11 għal 21 (inkluż l-Irlandiż) sa minn Mejju 2004 (ara paragrafi 25-36). Waqt li l-Kummissjoni u l-Kunsill ħadu miżuri sinifikanti sabiex inaqqsu n-numru ta' dokumenti li jridu jiġu tradotti fil-lingwi kollha, il-Parlament kien inqas ambizzjuż fit-tnaqqis tal-volum ta' traduzzjoni billi llimita biss id-daqs tad-dokumenti għat-traduzzjoni imma mhux in-numru u t-tip ta' dokumenti (ara paragrafu 32). Rakkomandazzjoni: Is-servizzi ta' traduzzjoni jistgħu jidħlu fi Ftehim tal-Livell tas-Servizz ma' l-utilizzaturi tagħhom, li jistabbilixxu linji ta' gwida iktar stretti dwar it-tipi ta' dokumenti li jitolbu traduzzjoni, il-verżjonijiet tal-lingwi li hemm bżonn, l-istadju li fih traduzzjoni għandha tiġi mibdija, in-numru totali ta' paġni għal kull sena, ir-rikors għat-traduzzjoni awtomatika eċċ. Xi ftit koordinazzjoni min-naħa ta' l-istituzzjonijet tkun tista' wkoll tipprevjeni inkonsistenzi fl-approċċi rispettivi tagħhom.

Il-proċeduri applikati sabiex jiġi assigurat illi t-traduzzjonijiet ikunu f'waqthom u ta' kwalità adegwata għall-iskop tagħhom

99. It-tlett istituzzjonijiet ġeneralment irnexxielhom jagħtu t-traduzzjonijiet tagħhom fil-lingwi ta' l-UE-15 fil-ħin u bil-kwalità meħtieġa (ara paragrafi 41 u 44). Is-sitwazzjoni kienet, madanakollu, differenti għall-lingwi ta' l-UE-10, minħabba numru mhux biżżejjed ta' tradutturi. Fil-Kummissjoni u fil-Kunsill, il-kapaċità interna għall-lingwi ta' l-UE-10 fl-2004 lanqas biss kienet biżżejjed sabiex jiġu reviżjonati t-traduzzjonijiet freelance u ħafna mill-klijenti kkunsidraw il-kwalità tat-traduzzjonijiet bħala mhux sodisfaċenti (ara paragrafu 42). L-ebda mis-servizzi ma jkejlu s-sodisfazzjon ta' l-utilizzaturi. Rakkomandazzjoni: L-Istituzzjonijiet għandhom iwettqu regolarment stħarriġ dwar is-sodisfazzjon tal-utilizzaturi varji tas-servizzi ta' traduzzjoni li jkun jinkludi l-applikazzjoni ta' l-iskadenzi. Stħarriġ bħal dawn jistgħu jintużaw bħala informazzjoni għall-pjanijiet ta'azzjoni għat-titjib tal-kwalità tas-servizz u tal-produttività.

100. Il-Parlament u l-Kunsill m'għandhomx linji ta' gwida preċiżi dwar il-kontroll tal-kwalità, u l-prattiċi ta' reviżjoni jvarjaw b'mod sinifikattiv. Madanakollu, l-Istituzzjonijiet ġeneralment iwettqu kontrolli adegwati sabiex jidentifikaw traduzzjonjiiet ta' kwalità fqira (ara paragrafi 37-43). Waqt li d-Direttorat għat-Traduzzjoni fil-Parlament jevalwa l-kwalità kemm tat-traduzzjonijiet interni kif ukoll esterni permezz tal-kontrolli li jsiru darbtejn fix-xahar u permezz ta' l-indikaturi tal-kwalità, l-ebda kontroll bħal dan jew indikaturi tal-prestazzjoni ma huma prodotti mill-Istituzzjonijiet l-oħrajn. Rakkomandazzjoni: Minbarra l-kontroll tal-kwalità sistematiku mwettaq fuq it-traduzzjonijiet li jintbagħatu barra u s-sorveljanza mwettqa minn kull Kap ta' l-Unità, ikun rakkomandabbli li jitwettqu kontrolli tal-kwalità varji regolari f'kull sezzjoni tal-lingwa. Dan, flimkien ma' l-istħarriġ dwar is-sodisfazzjoni ta' l-utilizzaturi jista' jifforma l-bażi għal indikaturi tal-prestazzjoni kwalitattivi.

101. Xi DĠs tal-Kummissjoni rrappurtaw illi kellhom joqgħodu fuq “grey-translations” jew li x-xogħol jintbagħat barra direttament minħabba li d-DĠT ma setax jipprovdi ċerti traduzzjonijiet fi żmien l-iskadenzi mitluba. Il-volum ta' dawn it-traduzzjonijeit m'huwiex ċar u l-ispiża mhijiex inkluża fil-kalkoli tal-Qorti minħabba li l-ammont użat mill-persunal amministrattiv fuq il-grey translations mhuwiex disponibbli (ara paragrafi 45, 54 u 75). Rakkomandazzjoni: Il-livell tax-xogħol li jintbagħat barra direttament u dak tal- “grey translations” għandu jiġi mmonitorjat mis-servizzi ta' traduzzjoni sabiex jiġi meħud f'konsiderazzjoni l-volum tat-traduzzjoni waqt l-ippjanar.

L-ispiża u l-effiċjenza tat-traduzzjoni

102. Bl-eċċezzjoni tal-Kummissjoni għall-2002, l-Istituzzjonijiet la kkalkulaw l-ispejjeż totali tagħhom tat-traduzzjoni, u lanqas l-ispiża medja għal kull paġna. Il-Qorti tistma l-ispiża sħiħa annwali tat-traduzzjoni għat-tlett istituzzjonjiet għal 414 miljun euro qabel it-tkabbir (ara Tabella 4) u 511 miljun wara t-tkabbir. L-ispiża medja għal kull paġna fl-2003 kienet ta' 150 euro fil-Kummissjoni u fil-Parlament, u ta' 254 euro fil-Kunsill. Fl-2005, l-ispiża medja għal kull paġna telgħet għal 194 euro fil-Kummissjoni u għal 276 euro fil-Kunsill, imma niżlet għal 119 fil-Parlament.

103. It-traduzzjoni interna tiswa iktar mit-traduzzjoni freelance, imma t-tqabbil isir diffiċli minħabba n-natura differenti tat-testi tradotti, il-kwalità perċepita b'mod aħjar tat-traduzzjonijiet interni, l-iskadenzi qosra applikati għat-traduzzjonijiet interni għal ċerti dokumenti minħabba l-metodi ta' xogħol, partikolarment fil-Parlament u fil-Kunsill u r-reviżjoni li hemm bżonn għat-traduzzjonijiet esterni (ara paragrafu 52). Rakkomandazzjoni: Il-kuxjenza ta' l-ispiża ta' attività hija essenzjali sabiex tiġi kkontrollata l-ispiża tagħha. Proċeduri sabiex tiġi assigurata informazzjoni adegwata għall-maniġment dwar l-ispiża għandhom jiġu implimentati.

104. Minħabba tnaqqis qawwi fl-ammont ta' xogħol, il-produttività ta' diversi unitajiet ta' traduzzjoni tal-lingwi ta' l-UE-15 waqgħet b'mod sinfikanti fl-2004 u konsegwentement l-ispiża medja għal kull paġna ogħliet (ara paragrafi 51 u 76-86). Minħabba l-miżuri li ttieħdu sabiex titnaqqas id-domanda ta' traduzzjoni, il-Kummissjoni u l-Kunsill għandhom kapaċità żejda sa mill-2004 għall-lingwi ta' l-UE-15 li mhumiex proċedurali.

105. Il-verifika wriet illi l-unitajiet ta' ppjanar għat-tlett servizzi ta' traduzzjoni huma attwalment iktar involuti fl-allokazzjoni tax-xogħol milli sabiex jistabbilixxu previżjonijiet ta' dak li jrid jiġi prodott sabiex jippjanaw l-ammont ta' xogħol u jnaqqsu mill-pressjoni meta l-attività tilħaq il-quċċata tagħha (ara paragrafi 56-59, 63-66 u 91-95).

106. L-aġġustament ta' l-ammont ta' xogħol hija kwistjoni prinċipali. Tnaqqis fil-volum ta' traduzzjoni tirriżulta f'perijodu ta' transizzjoni ta' kapaċità iktar milli hemm bżonn, produttività anqas u spiża ta' traduzzjoni medja ogħla. Madanakollu, il-Qorti nnutat li xi unitajiet kellhom kemm figuri ta' produttività baxxi kif ukoll persentaġġi ta' xogħol li jintbagħat barra ogħla mill-medja (ara paragrafi 73-74). In-nuqqas ta' previżjonijiet ta' l-ammonti ta' xogħol (ippjanar) jagħmilha iktar diffiċli għall-Istituzzjonijiet li jieħdu vantaġġ sħiħ mill-kapaċità temporanja disponibbli f'Istituzzjonijiet oħrajn (ara 91-95, kif ukoll paragrafi 56-66).

107. Fl- 2005, il-Parlament u d-DĠs tal-Kummissjoni (minbarra DĠT) bagħtu bħala xogħol barra numru kbir ta' paġni li setgħu jiġu tradotti internament minn istituzzjoni oħra. Il-Qorti għalhekk tistma illi pagamenti totali ta' madwar 11-il miljun euro lil tradutturi freelance setgħu jiġu ffrankati (ara paragrafu 95). Rakkomandazzjoni: Għandha titpoġġa iktar enfasi fuq il-proċessi tal-maniġment u l-ippjanar sabiex jiġu llivellati kemm jista' jkun il-perijodi meta l-ammont ta' xogħol ta' traduzzjoni jilħaq il-quċċata u dawk meta jkun hemm nuqqas tiegħu u għandha tiġi ffaċilitata ko-operazzjoni inter-istituzzjonali aktar effettiva. Previżjonijiet regolari u affidabbli tal-kompiti ta' traduzzjonijiet futuri għandhom jintbagħatu lill-unitajiet ta' l-ippjanar u l-Istituzzjonijiet għandhom jinfurmaw lil xulxin bil-kapaċità interna disponibbli.Kapaċità interna żejda għandha tintuża sabiex jitnaqqas il-livell ta' xogħol li jintbagħat barra mid-DĠs tal-Kummissjoni (ħlief għal DĠT) u minn istituzzjonjiet oħra billi jiġi estiż l-eżerċizzju pilota mibdi f'Jannar 2005 dwar il-ko-operazzjoni inter-istituzzjonali. Sistema inter-istituzzjonali ta' fatturar għat-traduzzjoni tista' tagħti lill-Istituzzjonijiet b'kapaċità żejda temporanja jew strutturali, inċentiv sabiex jikkoperaw ma' Istituzzjonijiet oħra.Fil-Kunsill, għandhom isiru sforzi oħra sabiex tiġi aġġustata l-kapaċità strutturali żejda. Il-possibilità ta' impjieg alternattiv barra mis-servizzi ta' traduzzjoni jew l-applikazzjoni ta' dispożizzjonijiet oħra tar-Regolamenti tal-Persunal għandha tiġi kkunsidrata minħabba li l-pjan ta' azzjoni eżistenti jistenna biss li jsolvi l-kapaċità żejda preżenti sa l-2015.

108. Minkejja li l-Istituzzjonijiet investew f'teknoloġija moderna avvanzata din ma tiġix użata b'mod konsistenti (ara paragrafi 68-70). Rakkomandazzjoni: L-effiċjenza tal-proċess ta' traduzzjoni tista' tiġi mtejba permezz ta': — tnaqqis tas-sostenn segretarjali fil-Kunsill u fil-Parlament; — metodi ta' xogħol armonizzati bbażati fuq l-aħjar prattiċi; — integrazzjoni ulterjuri u użu aktar intensiv ta' l-għodda tal-kompjuter; — iktar użu tat-teleworking.

109. Is-servizzi ta' traduzzjoni ma jipproduċux informazzjoni għall-maniġment biżżejjed sabiex jiġu segwiti l-ispejjeż ta' traduzzjoni bħall-ħin realment użat fuq it-traduzzjoni u r-reviżjoni, figuri ta' produttività dettaljati, il-livell ta' xogħol mibgħut barra eċċ… (ara paragrafu 88). Rakkomandazzjoni: Sabiex tintuża l-produttività bħala indikatur għall-maniġment, l-istituzzjonijet għandhom jiżviluppaw sistemi li jirriflettu b'mod aħjar l-attivitajiet kollha tat-tradutturi li huma parti mill-persunal (inkluż il-ħin użat sabiex jitgħallmu lingwi ġodda). Sabiex ikun jista' jsir użu aħjar tar-riżorsi, għandhom isiru sforzi fl-Istituzzjonijiet kollha sabiex jiġu żviluppati indikaturi tal-prestazzjoni relevanti, kwalitattivi u kwantitattivi.

Dan ir-rapport ġie adottat mill-Qorti Ewropea ta' l-Awdituri fil-Lussemburgu fil-laqgħa tagħha tas-6 ta' Lulju 2006. Għall-Qorti ta' l-Awdituri Hubert WEBER President

(1) Ġeneralment l-Ingliż, il-Franċiż u l-Ġermaniż.

(2) Regolament tal-Kunsill Nru 1 tal-15 ta' April 1958 li jistabbilixxi l-lingwi li għandhom jintużaw mill-Komunità Ekonomika Ewropea (ĠU 17, 6.10.1958, p. 385/58), kif emendat.

(3) Spanjol, Ċek, Daniż, Ġermaniż, Estonjan, Grieg, Ingliż, Franċiż, Irlandiż, Taljan, Latvijan, Litwan, Ungeriż, Malti, Olandiż, Pollakk, Portugiż, Slovakk, Sloven, Finlandiż, Svediż. Sa mit-18 ta' Ġunju 2005 l-Irlandiż sar il-21 lingwa uffiċjali ta' l-UE, għalkemm ċerta effetti tar-Regolament tal-Kunsill (KE) Nru 920/2005 (ĠU L 156, 18.6.2005, p. 3) ġew mmexxija sa l-1 ta' Jannar 2007.

(4) B'mod partikolari, dokumenti ppublikati fil-Ġurnal Uffiċjali ta’ l-Unjoni Ewropea (19, 20 jew 21 lingwa uffiċjali, minħabba d-derogazzjonijiet rigward l-użu tal-Malti u l-Irlandiż) u dokumenti mibgħuta lil Stat Membru jew lil persuna soġġetta għall-ġurisdizzjoni ta' dak l-Istat Membru (il-lingwa ta' l-Istat ikkonċernat).

(5) Iċ-Ċentru tat-traduzzjoni fil-Lussemburgu prinċipalment joqgħod fuq traduzzjoni minn tradutturi freelance. Iċ-Ċentru jimpjega madwar 80 (fl-2004) persunal ta' tradutturi li huma okkupati prinċipalment bir-reviżjoni ta' traduzzjonijiet freelance għall-aġenziji u sa ċertu punt b'kompiti ta' traduzzjoni għal Istituzzjonijiet oħra.

(6) Kull dipartiment jikkonsisti minn bejn tlieta u sitt unitajiet, speċjalizzati skond politiki (jew qasam); 77 unità b'kollox.

(7) Din il-figura tinkludi xogħol li jintbagħat barra ordnat mid-DĠT, iżda mhux minn DĠs oħra għal liema l-ebda figuri affidabbli u eżawrjenti ma huma disponibbli.

(8) Definizzjoni armonizzata: 1 500 karattru tat-test oriġinali ppubblikati (lingwa sors), mingħajr spazji. Għal verżjonijiet modifikati ta' testi eżistenti, id-DĠT jgħodd in-numru ta' karattri modifikati u jimmulitiplika dan in-numru b'ċertu persentaġġ (50 % għal traduzzjoni interna u 30 % għal traduzzjoni freelance) sabiex jitqies ix-xogħol addizzjonali ta' l-integrazzjoni tal-partijiet modifikati fit-test oriġinali. Il-Parlament juża metodu ftit differenti, billi jgħodd in-numru ta' karattri tal-paragrafu kollu modifikat, mingħajr ma jżid 50 %. In-numru ta' paġni li jirriżulta ta' kull dokument huwa mtella' sa l-eqreb unità.

(9) Il- figuri ta' produzzjoni uffiċjali tal-Kunsill kienu adattati mill-Qorti sabiex isiru kumparabbli ma' dawk ta' Istituzzjonijiet oħra.

(10) Ara Anness I, footnote 9.

(11) Fl-abbozz tal-budget preliminari għall-2006, il-Kummissjoni tgħid li dokumenti non core jistgħu jiġi evalwati mal-bżonnijiet reali skond id-Deċiżjoni tas-26.5.2004 dwar il-forniment u t-talba għal traduzzjoni (SEC(2004) 638).

(12) Ara Anness I, footnote 9.

(13) In-numru ta' paġni tradotti jipprovdi data kumparabbli għall-Istituzzjonijiet kollha iżda huwa ftit differenti mit-talba minħabba l-istatistiċi tat-traduzzjonijiet ma jinkludux talbiet irrifjutati mill-unitajiet ta' pjanar u minħabba differenzi fiż-żmien bejn it-talba u l-għotja. Il-figuri rappurtati ma jinkludux traduzzjonijiet griżi jew xogħol li jintbagħat direttament barra li huwa b'mod partikolari sinifikanti fil-Kummissjoni iżda għal liema ma hemm l-ebda figuri eżawrjenti disponibbli.

(14) Il-lingwi ta' proċedura tal-Kummissjoni huma l-Ingliż, il-Franċiż u l-Ġermaniż.

(15) Kumitati ta' konsulenza, Kumitati ta' Ġestjoni u Kumitati Regolatorji, mmexxija mid-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju ta' poteri ta' implimentazzjoni mogħtija lill-Kummissjoni (ĠU L 184, 17.7.1999, p. 23), li tieħu post id-Deċiżjoni tal-Kunsill 87/373/KEE tat-13 ta' Lulju 1987, (ĠU L 197, 18.7.1987, p. 33).

(16) Per eżempju, dokumenti li jridu jiġu ppubblikati jew testi legali jitolbu għal traduzzjonijiet ta' kwalità aħjar (u b'hekk aktar riżorsi) minn dokumenti għal użu intern.

(17) CIEQ: Comité Interinstitutionnel d'Evaluation de la Qualité des Traductions Externes (Kumitat Interistituzzjonali għall-Evalwazzjoni ta' Traduzzjonijiet Esterni).

(18) Ara d-dispożizzjoni 14 tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 (ĠU L 248, 16.9.2002. p. 1).

(19) Fl-2004 u l-2005, l-ispejjeż kienu aktar sinifikanti, kif spjegat fil-paragrafu 53, imma dawn is-snin kienu kkaratterizzati minn effiċjenza aktar baxxa minħabba t-tranżizzjoni minn sistema ta' ħdax għal waħda ta' 21 lingwa.

(20) Ġestjoni tar-Riżorsi Umani, Taħriġ, Finanzi, eċċ.

Sors: Il-Qorti ta' l-Awdituri.

(21) Ġestjoni tar-Riżorsi Umani, Taħriġ, Finanzi, eċċ.

Sors: Il-Qorti ta' l-Awdituri.

(22) Ġestjoni tar-Riżorsi Umani, Taħriġ, Finanzi, eċċ.

Sors: Il-Qorti ta' l-Awdituri.

(23) Għall-lingwi l-ġodda, id-differenza fil-prezz tvarja minn 15 % għall-Litwan sa 38 % għall-Latvjan. Id-differenza medja fil-prezz hija madwar 12 % (ara Tabella 4) li hija parzjalment spjegata mill-kundizzjonijiet kuntrattwali differenti. B'mod partikolari l-kuntrattur tal-Parlament huwa obbligat li jaċċetta traduzzjonijiet u jrid jaħdem fi skadenzi qosra ħafna fil-każ ta' traduzzjoni ta' mistoqsijiet bil-miktub.

(24) L-iskadenza għall-għotja hija ż-żmien minimu inkompressibbli allokat lil servizz ta' traduzzjoni sabiex jipproduċi traduzzjoni mitluba.

(25) Il-volum ta' xogħol meħtieġ sabiex jiġi tradott doument jiddependi fuq numru ta' fatturi inklużi n-numru ta' kliem li hemm bżonn jiġu tradotti (il-paġni jista' jkunu fihom testi ta' tul differenti; l-emendi għal test tradott preċedentement biss ikunu jridu jiġu tradotti, eċċ), id-diffikultà teknika tad-dokument u d-disponibilità ta' testi ta' sors jew ta' referenza tradotti.

(26) Wara t-tnaqqis tal-ħin li jgħaddu s-segretarji fuq attivitajiet li mhumiex relatati mal-proċess ta' traduzzjoni.

(27) Kummissjoni Ewropea, DĠT, Direttorat tat-Traduzzjoni, Evaluation Report of the Telework Pilot Project in the Translation Service, Brussel, 6.10.2003.

(28) CRE = “Compte rendu in Extenso”: rekord dettaljat tad-dibattiti, li jirrappreżenta madwar 18 % tal-volum ta' traduzzjoni tal-Parlament fl-2003-2005.

(29) Il-gruppi politiċi tal-PE xi kultant jikkuntrattaw lil tradutturi freelance direttament jekk l-unità ta' l-ippjanar tiċħad it-talbiet tagħhom (u jaqbżu l-kwota tagħhom ta' 15-il paġna fil-ġimgħa).

(30) Ara wkoll PriceWaterhouseCoopers, Comité Economique et Social (CES) & Comité des Régions (CdR), “Analyse comparative de la productivité des départements de traduction des institutions européennes”, Bruxelles, 4 août 2000, p. 24: “Il est à noter que la productivité d'un traducteur d'un établissement privé tourne aux environs de 8 à 10 pages par jour sans tenir compte de la production via Translation Memory” (une page correspondant à 350 mots). (Kumitat Ekonomiku u Soċjali (CES) u Kumitat tar-Reġjuni (CdR) “Analiżi komparattiva tal-produttività tad-dipartimenti tat-traduzzjoni ta' l-Istituzzjonjiet Ewropej”, Brussel, 4 t'Awwissu 2000, pġ. 24: “Ta' min jinnota illi l-produttività ta' traduttur ta' kumpanija privata hija ta' bejn 8 u 10 paġni kuljum mingħajr ma tittieħed in konsiderazzjoni bit-”Translation Memory“(paġna hija ekwivalenti għal 350 kelma)” (350 kelma = 2 100 ittra = 1,4 paġni standard).

(31) Kunsill: sa l-2004 (inkluża) lingwi UE-15 biss.

Sors: Il-Qorti ta' l-Awdituri.

(32) Ġewwa d-dipartiment Ingliż per eżempju, il-produttività għall-ewwel parti ta' l-2004 ta' l-iktar unità li kellha x'tagħmel kienet 65 % ogħla mill-produttività ta' l-unità bl-inqas ammont ta' xogħol.

(33) DGMA, Plan d'action pour la modernisation administrative du SGC (PAMA), 30/05/2002, sezzjoni 11: Réforme de la DG A III. (Pjan ta' ħidma għall-modernizzazzjoni amministrattiva ta' l-SGC (PAMA), 30/05/2002, sezzjoni 11: Riforma tad-DĠ A III.)

(34) Madanakollu, il-Kummissjoni ma għamlet kważi l-ebda użu mill-lista u organizzat is-sejħa għall-offerti tagħha stess.

(35) Bi prezz varjabbli ta' 40 euro għal kull paġna.

(36) Jekk wieħed jikkunsidra biss il-prezz varjabbli tat-traduzzjoni freelance, stmat 40 euro il-paġna.

ANNESS I ID-DISPOŻIZZJONIJEIT LI JAPPLIKAW FIL-KUMMISSJONI, FIL-PARLAMENT U FIL-KUNSILL Il-Kummissjoni 1. Ir-Regoli ta' Proċedura tal-Kummissjoni (1) jispeċifikaw li l-atti kollha adottati mill-Kummissjoni għandhom jiġu annessi ma' “nota sommarja” (fil-proċedura orali) u ma' “nota tal-ġurnata” (fil-proċedura bil-miktub, ta' awtorizzazzjoni u ta' delegazzjoni) (2), fil-lingwa jew lingwi awtentiċi, jiġifieri fil-lingwi uffiċjali tal-Komunitajiet fil-każ ta' istrumenti ta' applikazzjoni ġenerali u l-lingwa jew lingwi ta' dawk li lihom ikunu indirizzati f'każijiet oħra (Artikolu 18 tar-Regoli ta' Proċedura). 2. Għalkemm il-Kumitati ta' “komitoloġija” taħt il-Kummissjoni nnifisha (3) u r-Regolament tal-Kunsill Nru 1 tal-15 ta’ April 1958 japplikaw għax-xogħol tagħhom (4), referenza espliċita għar-reġim tal-lingwa kienet deliberatamanet mhux introdotta fir-Regoli ta' Proċedura Standard (5), sabiex kull kumitat jiġi permess li jsib soluzzjonijiet prattiċi mfassla għall-bżonnijiet reali tiegħu. Dokumenti li jkunu, fi kwalunkwe każ tradotti fi stadju iktar tard (partikolarment, miżuri ta' abbozz li l-verżjoni finali tagħhom tkun trid tiġi ppubblikata fil-ĠU) jkunu fil-prinċipju diġà tradotti għall-laqgħat tal-kumitat. 3. Nota mis-Segretarju Ġenerali (6) maħruġa f'Ġunju 2004 tispeċifika li għal dawk il-miżuri implimentattivi li huma indirizzati lil numru mnaqqas ta' Stati Membri biss, traduzzjoni fil-lingwa korrispondenti tkun biżżejjed, flimkien ma' komunikazzjoni ppubblikata fil-Ġurnal Uffiċjali ta' l-Unjoni Ewropea li tħabbar l-adozzjoni tad-deċiżjoni u li tinforma lill-qarrej bil-website li fiha hija tkun aċċessibbli. Traduzzjoni sħiħa tkun meħtieġa biss jekk il-pubblikazzjoni fil- Ġurnal Uffiċjali ta' l-Unjoni Ewropea tkun kundizzjoni legali minn qabel sabiex dawn jidħlu fis-seħħ (jiġifieri għar-regolamenti, direttivi u deċiżjonijiet tal-PE u tal-Kunsill adottati permezz ta' ko-deċiżjoni u regolamenti u direttivi tal-Kummissjoni indirizzati lill-Istati Membri kollha, imma mhux għad-deċiżjonjiet tal-Kummissjoni). 4. Il-Komunikazzjoni ta' Mejju 2004 tiddistingwi bejn dokumenti li jirriżultaw minn obbligazzjonijiet legali (sottodiviżi f'9 kategoriji) u dokumenti ta' mportanza politika (sottodiviżi fi 11-il kategorija). It-traduzzjoni ta' ċerti kategoriji ta' dokumenti, bħal pubblikazzjonijiet barra mill-Ġurnal Uffiċjali ta' l-Unjoni Ewropea, m'hijiex koperta mill-Komunikazzjoni u trid tiġi deċiża fuq bażi ta' każ b'każ permezz ta' djaolgu bejn id-DĠ li jkun qed jitlob u d-DĠT (7). 5. Il-kategoriji prinċipali ta' dokumenti tradotti fil-lingwi kollha huma: proposti leġislattivi, memoranda ta' spjegazzjoni, rapporti mitluba minn testi legali, avviżi ta' għajnuna ta' l-Istat u proċeduri ta' ksur tal-kompetizzjoni ppubblikati fil- Ġurnal Uffiċjali, kif ukoll deċiżjonijiet segwenti ppubblikati fil-Ġurnal Uffiċjali, deċiżjonijiet dwar l-anti-dumping, Komunikazzjonijiet tal-Kummissjoni (inklużi white u green papers), sejħiet għall-offerti u jew għall-wirja ta' interess u komunikazzjonijiet lill-istampa. 6. Dokumenti oħra huma tradotti biss fil-lingwi ta' proċedura (Ingliż, Franċiż, Ġermaniż) (b'mod partikolari komunikazzjonijiet lill-Kummissjoni, rapporti ta' segwitu tal-Kunsill u proposti tal-Kummissjoni), jew fil-lingwa ta' dak li lilu huma indirizzati (jiġifieri ittri lil rappreżentanti permanenti, tweġibiet għal talbiet individwali u proposti ta' finanzjament). Annessi tekniċi jiġu tradotti f'mhux iktar minn tlett lingwi, jew ma jiġux tradotti, dipendentement fuq “il-bżonnijiet reali”. Tweġibiet għal mistoqsijiet parlamentari bil-miktub jiġu tradotti fil-lingwa tal-Membru tal-Parlament Ewropew li jkun staqsa l-mistoqsija u f'lingwa ta' proċedura waħda. Il-Parlament 7. Skond ir-Regola 138 tar-Regoli ta' Proċedura tal-Parlament, id-dokumenti kollha għandhom jiġu mtella' fil-lingwi uffiċjali. L-Artikolu 150 jgħid illi l-emendi għandhom jiġu mressqa għall-vot biss wara li jkunu ġew stampati u mqassma fil-lingwi uffiċjali kollha, sakemm il-Parlament ma jiddeċidix b'mod ieħor. Il-Parlament ma jistax jiddeċiedi b'mod ieħor jekk ta' l-anqas sebgħa u tletin Membru joġġezzjonaw. 8. Fid-19 ta' April 2004 l-Uffiċċju tal-Parlament Ewropew adotta Kodiċi ta' Kondotta li daħlet fis-seħħ fl-1 ta' Mejju 2004 u ssostitwiet Kodiċi ta' Kondotta simili tat-8 ta' Frar 1999. L-Artikolu 1 (2) tal-Kodiċi ta' Kondotta jgħid dan li ġej: Il-faċilitajiet tal-lingwa fil-Parlament għandhom jiġu ġestiti fuq bażi tal-prinċipji li jirregolaw “il-multilingwiżmu sħiħ ikkontrollat”. Skond dan, id-dritt tal-Membri li jużaw fil-Parlament il-lingwa uffiċjali ta' l-għażla tagħhom, skond ir-Regoli ta' Proċedura tal-Parlament għandu jiġi totalment rispettat. Ir-riżorsi assenjati għall-multilingwiżmu għandhom jiġu kkontrollati permezz ta' maniġment fuq bażi tal-bżonnijiet reali ta' l-utilizzaturi, miżuri sabiex jagħmlu lill-utilizzaturi aktar konxji mir-responsabbilitajiet tagħhom u ppjanar aktar effettiv tat-talbiet għall-faċilitajiet tal-lingwa. 9. Id-dokumenti bl-ogħla numru ta' lingwi li fihom iridu jsiru traduzzjonijiet huma l-emendi, l-abbozzi ta' opinjonijiet u l-abbozzi ta' rapporti. Għat-tipi ta' dokumenti l-oħrajn kollha, il-lingwi li fihom iridu jsiru t-traduzzjonijiet ivarjaw minn waħda (l-aktar l-Ingliż) sa erbgħa.Tabella 8, magħmula għall-iskop tal-verifika, tagħti stampa ġenerali tat-tipi ta' dokumenti li huma tradotti fil-Parlament. Tabella 8 Tipi ta' dokumenti tradotti mill-Parlament Ewropew Ċifri mill-1.1.2003 sal-31.5.2004 Tip ta' Dok % ta' traduzzjoni Obbligatorja għall-lingwi kollha Mhux obbligatorja għall-lingwi kollha Rendikont CR 19,3 % × Emendi AM 17,6 % × Diversi (“Divers”) DV 15,1 % × Abbozzi ta' rapporti PR 9,8 % × Rapporti riveduti RR 7,3 % × Mistoqsijiet bil-miktub QE 5,9 % × Proċess Verbali PV 5,2 % × Komunikazzjonijiet lill-Membri CM 4,2 % × Dokumenti ta' xogħol DT 3,2 % × Noti NT 2,3 % × Abbozzi ta' Opinjonijiet PA 2,2 % × Riżoluzzjonijiet RE 1,7 % × Ittra LT 1,2 % × Aġenda OJ 1,1 % × 12-il kategorija speċifika oħra li jirrappreżentaw kull waħda minnhom massimu ta' 1 % tal-volum totali ta' traduzzjoni 3,9 % × × Sors: Il-Qorti ta' l-Awdituri. 10. Dokument ippubblikat fil-Ġurnal Uffiċjali ta' l-Unjoni Ewropea jew ivvutat waqt il-plenarja dejjem irid jiġi tradott fil-lingwi uffiċjali kollha, mentri t-traduzzjoni tad-dokumenti ta' xogħol tista' tiġi ristretta għall-bżonnjiet lingwistiċi tal-qarrejja. Il-Kunsill 11. Skond ir-Regolament Nru 1 u l-Artikolu 14 tar-Regoli ta' proċedura tal-Kunsill (8), it-traduzzjoni fil-lingwi uffiċjali kollha hija mitluba għal dokumenti diskussi f'laqgħat ministerjali, ħlief jekk jiġi deċiż mod ieħor b'mod unanimu mill-Kunsill minħabba urġenza. Kwalunkwe membru tal-Kunsill jista' jopponi għal diskussjoni jekk it-traduzzjonijiet ma jkunux disponibbli. 12. L-Anness għall-Gwida sabiex jiġu prodotti dokumenti għall-Kunsill u għall-korpi preparatorji tiegħu jagħti lista tad-dokumenti l-aktar importanti li jridu jiġu tradotti fil-lingwi kollha (9). Kif jingħad fil-gwida, dokumenti li mhumiex f'din il-lista ma jistgħux jiġu tradotti fil-lingwi ta' l-UE-10. Dawn id-dokumenti jistgħu jiġu tradotti fil-lingwi ta' l-UE-15, fuq bażi selettiva, jekk il-volum ta' xogħol tad-DĠ A III jippermetti dan, u l-iskadenzi mniżżla fir-regoli ta' proċedura jiġu rispettati. DĠ A III hija mogħtija l-awtorità li tirrifjuta t-traduzzjoni ta' kwalunkwe dokument li ma jkunx fil-lista. (1) Regoli ta' Proċedura tal-Kummissjoni, Ċ(2000) 3614 (ĠU L 308, 8.12.2000, p. 26). (2) Dawn in-noti jannotaw id-deċiżjonijiet kollha adottati mill-Kummissjoni waqt il-laqgħa (“nota sommarja” fil-proċedura orali) jew waqt il-ġurnata (“nota tal-ġurnata” għall-proċeduri l-oħra). (3) Sentenza tal-Qorti ta' l-Ewwel Istanza, tad-19 ta' Lulju 1999, Każ T-188/97, Rothmans International BV versus Commission. (4) Kummissjoni Ewropea, Nota tas-Segretarju Ġenerali għall-attenzjoni tad-Diretturi-Ġenerali u l-Kapijiet tas-Servizzi, SEC(2003) 795, 10 ta' Lulju 2003. (5) Regoli ta' Proċedura Standard — Deċiżjoni tal-Kunsill Nru 1999/468/KE — Regoli ta' Proċedura għall-Kumitat… (ĠU C 38, 6.2.2001, p. 3). (6) Kummissjoni Ewropea, Segretarjat Ġenerali, Task Force Futur ta' l-Unjoni Ewropea u kwistjonijiet istituzzjonali, Direttur, Nota għall-attenzjoni tas-Sur Madelin, Direttur Ġenerali tad-DĠ SANCO, 23/06/2004, TFAU/2 — RH — nb (2004) D/6980 5/1208 — A/DOS 6242). (7) L-għoxrin kategorija tal-Komunikazzjoni ta' Mejju 2004 koprew 64 % tat-traduzzjonijiet fl-2004 u 72 % fl-2005 kuntrarju għal 34 % fl-2003. il-kategoriji prinċipali fl-2005 huma: proposti leġislattivi u atti awtonomi (36 %), għajnuniet ta' l-Istat u proċeduri dwar il-kompetizzjoni (10 %), komunikazzjonijiet mill-Kummissjoni (7 %) u proċeduri ta' sejħiet għall-offerti (6 %) u web pages (4 %). (8) Deċiżjoni tal-Kunsill tat-22 ta' Marzu 2004 li tadotta r-Regoli ta' Proċedura tal-Kunsill (2004/338/KE, Euratom) (ĠU L 106, 15.4.2004, pġ. 22). (9) Id-dokumenti l-aktar importanti tal-Kunsill huma: abbozzi ta' leġiżlazzjoni li jkunu waslu f'ċerti stadji sinifikattivi; aġendi għall-Kunsill; noti “A” item u l-addenda tagħhom; dokumenti għall-adozzjoni jew għad-diskussjoni mill-aġenda tal-Kunsill; opinjonijiet tas-servizz legali; minuti tal-Kunsill; tweġibiet tal-Kunsill għal domandi bil-miktub mill-Parlament u mistoqsijiet orali b'dibattitu; dikjarazzjonjiet mill-Presidenza f'isem l-Unjoni; dikjarazzjonjiet għall-istampa għal sessjonjiet tal-Kunsill; telexes tal-proċedura bil-miktub; manwali li huma intenzjonati għall-użu tad-dipartimenti nazzjonali fl-Istati membri; konklużjonijiet tal-Presidenza tal-Kunsill Ewropew.

ANNESS II IL-METODU ŻVILUPPAT MILL-QORTI SABIEX TIĠI STMATA L-ISPIŻA TAT-TRADUZZJONI 1. L-ispiża sħiħa (“spiża qabel it-taxxa u l-pensjoni”), kif stmata mill-awdituri, tinkludi l-ispejjeż diretti u indiretti kollha relatati ma' l-attività tat-traduzzjoni. 2. Billi titnaqqas it-taxxa tal-Komunità mħallsa mill-persunal tat-traduzzjoni mill-“ispiża qabel it-taxxa u l-pensjoni” u billi tiżdied il-kontribuzzjonijiet fittizji għall-pensjoni minn min jimpjega (li huma d-doppju tal-kontribuzzjoni mħallsa mill-uffiċjal), tiġi miksuba l-ispiża mill-baġit tal-Komunità (“spiża wara t-taxxa u l-pensjoni”). 3. L-ispejjeż diretti huma l-ispejjeż tal-persunal ta' attivitajiet relatati mat-traduzzjoni, mwettqa mit-tradutturi u s-segretarji (inkluż dak li jsir qabel it-traduzzjoni mill-unitajiet tat-traduzzjoni, reviżjoni, ifformattjar, u eskluż il-ħin użat fuq kompiti li mhumiex ta' traduzzjoni). 4. L-ispejjeż indiretti jinkludu l-pagi u l-benefiċċji lill-persunal li mhumiex direttament involuti f'kompiti speċifiċi ta' traduzzjoni (terminoloġisti, speċjalisti tal-metodu ta' xogħol, Kapijiet ta' l-Unità, konsulenti tal-lingwa u senior maniġment, unità tal-freelance u ppjanar) kif ukoll pro rata għaż-żmien użat mit-tradutturi fuq attivitajiet li mhumiex ta' traduzzjoni jew reviżjoni, minbarra spejjeż ġenerali bħall-IT, bini u għamara ta' l-uffiċċju, maniġment tar-riżorsi umani eċċ., li f'parti minnhom mhumiex ġestiti mis-servizzi ta' traduzzjoni. Id-diviżjoni bejn spejjeż diretti u indiretti kienet maqbula ma' l-istituzzjonjiet. 5. Sabiex tinħadem in-nefqa tal-persunal ġew użati l-elementi li ġejjin: — In-nefqa medja tal-persunal stabbilita minn Direttorat Ġenerali għall-Persunal u l-Amministrazzjoni tal-Kummissjoni għal kull grad. L-ispiża tal-persunal inkludiet is-salarji u l-benfiċċji kollha. It-tim tal-verifika kkunsidra żewġ spejjeż medji tal-verifika differenti: qabel u wara li titnaqqas it-taxxa u li jiżdiedu l-kontribuzzjonijiet tal-pensjoni (1). — It-taħlita speċifika ta' gradi tas-servizz ta' traduzzjoni ta' kull istituzzjoni. — L-ispejjeż tal-bini (5 854 euro għal kull uffiċjal), kif definit minn konsulent estern f'kollaborazzjoni ma' l-Istituzzjonijiet. — L-ispiża medja tal-pagi u tal-ġestjoni tar-riżorsi umani, skond pro rata definita minn DĠT (għall-Kummissjoni) jew minn konsulent estern (għall-Istituzzjonijiet l-oħra). 6. L-ammont ta' l-ispejjeż ta' l-IT ġie maħdum fid-dawl ta' l-implimentazzjoni tal-baġit ta' l-2003 tal-linji tal-baġit speċifiċi u tan-nefqa medja għax-xiri u l-manutenzjoni tal-makkinarju ta' l-IT kif stabbilit mis-servizzi ta' l-IT u tal-Finanzi. 7. Minħabba li t-tradutturi interni jwettqu kontroll tal-kwalità u reviżjoni tat-traduzzjonijiet magħmula mit-tradutturi freelance, parti mill-ħin u mill-ispiża tagħhom ġet allokata lit-traduzzjoni esterna. 8. L-ispejjeż totali tat-traduzzjoni tat-tlett Istituzzjonijiet kienu maqsuma fin-numri ta' paġni tradotti kull sena sabiex tinkiseb l-ispiża għal kull paġna (ara Tabelli 2, 3 u 4). Għall-Kummissjoni u l-Parlament in-numru uffiċjali ta' paġni tradotti, kif prodotti mid-DĠT u d-DĠ VII, kienu wżati, bħala l-metodi ta' kif jingħaddu l-paġni wżati minn dawn iż-żewġ istituzzjonjiet (ara footnotes 8 u 9 fir-rapport) iwasslu għal riżultati komparabbli. Minħabba li ċ-ċifri uffiċjali tal-Kunsill għall-2003 kienu sempliċiment ibbażati fuq in-numru ta' paġni stampati mid-dokumenti, minflok fuq in-numru ta' karattri li għandhom jiġu tradotti, il-Qorti kkalkulat il-fattur ta' korrezzjoni medju għal kampjun ta' 100 dokument (2). Billi jiġi mmultiplat dan il-fattur ta' korrezzjoni medju bin-numru uffiċjali ta' paġni stampati maħruġa mid-DĠ A III, ġiet miksuba ċifra tal-produzzjoni li tista' titqabbel. 9. L-ispiża għal kull paġna kkalkulata mill-Qorti m'hijiex l-ispiża sħiħa tal-multilingwiżmu, għax ma tinkludix l-ispiża tar-reviżjoni mill-ġuristi-lingwisti jew l-ispejjeż addizzjonali li jiġu ppubblikati dokumenti f'20 lingwa. Minħabba illi waqt il-proċess leġislattiv jiġu tradotti diversi verżjonijiet konsekuttivi ta' l-istess abbozz ta' leġiżlazzjoni, l-ispiża reali tal-leġiżlazzjoni adottata hija spiża multipla għal kull paġna kif imsemmi f'Tabella 2 tar-rapport preżenti. Bħala eżempju, ġew tradotti 15-il verżjoni tal-Kostituzzjoni għall-Ewropa. (1) Il-kontribuzzjonijiet mill-Kummissjoni ġew stmati għal 16,5 % tas-salarju gross jew darbtejn tal-kontribuzzjonijiet mħallsa mill-uffiċjali. (2) Il-fattur ta' korrezzjoni li jrid jiġi applikat għan-numru ta' paġni ta' kull dokument kampjun sabiex id-dokument ikun jista' jiġi mqabbel ma’ dawk ta' l-Istituzzjonijiet l-oħra huwa ndaqs daqs ir-proporzjon bejn in-numru ta' karattri (jew, fil-każ fejn id-dokument huwa verżjoni ġdida ta' dokument diġà tradott, in-numru ta' karattri modifikati awmentat b'50 % kif id-DĠT jagħmel għat-traduzzjonijiet interni) mingħajr l-ispazji, diviż b'1 500, u rrotondat sa l-eqreb numru min-naħa, u n-numru ta' paġni fiżiċi, min-naħa l-oħra.

RISPOSTI TAL-PARLAMENT 1. Għal kuntrarju, l-għadd ta' lingwi li jaħdem bihom l-Parlament Ewropew ma naqasx, għalhekk huwa meħtieġ li jiġu tradotti d-dokumenti kollha tas-sessjoni u tal-laqgħat ta' l-organi uffiċjali fil-lingwi kollha li taħdem bihom l-Unjoni. 13-14. Fil-qasam tat-traduzzjoni, il-Parlament japplika r-Regoli ta' Proċedura kif ukoll il-Kodiċi ta' tmexxija dwar il-multilingwiżmu adottat mill-Bureau u li daħħal fis-seħħ fl-1 ta' Mejju 2004. Jekk inhu veru li l-Kodiċi ta' tmexxija fih innifisu mhux sistema ta' awtorizzazzjoni, madanakollu huwa jistabbilixxi ġerarkija ta' organi li jistgħu jitolbu traduzzjonijiet, li tistabbilixxi serje ta' prijoritajiet rigward il-kategoriji ta' dokumenti li jridu jiġu tradotti internament u esternament, fil-qafas tal-proċeduri leġiżlattivi differenti, l-ordni tal-prijorità li fiha l-lingwi mitluba huma ta' prijorità, li jispeċifika ż-żmien għat-tressiq tat-talbiet għat-traduzzjoni u t-tul tat-test għat-traduzzjoni. Il-kodiċi jistabbilixxi wkoll il-kundizzjonijiet għall-awtorizzazzjoni ta' talbiet li jiġu minn entitajiet li ma jidhrux fil-lista ta' utilizzaturi awtorizzati. Dawn it-talbiet għalhekk jiġu ppreżentati lill-Bureau u l-awtorizzazzjoni tingħata biss jekk id-dokument huwa meħtieġ għax-xogħol parlamentari. 15-16. L-aċċess għas-sistema ma jingħatax ħlief fuq talba mill-persuna responsabbli mis-servizz għat-talbiet. Madanakollu, fil-kuntest tar-riforma tas-sistema ta' l-informatika GEPRO (il-proġett ITMS) l-aċċessi attwali kollha għandhom jerġgħu jiġu awtorizzati mill-ġdid u sa fejn hu possibbli n-numru tagħhom jitnaqqas. Ir-riskju msemmi mill-Qorti, skond il-Parlament hu minimu minħabba l-limitazzjonijiet imposti mid-dispożizzjonijiet diġà imsemmija. Ara wkoll r-risposti għall-punti 13-14 hawn isfel. 17. Din is-sitwazzjoni ma tiġrix sikwit, iżda jiġri li t-taqsima ta' l-Ippjanar tnaqqas in-numru ta' lingwi mitluba, jew l-applikazzjoni ta' l-istandards fuq il-profili lingwistiċi jew fid-dawl ta' derogi oħra speċifiċi li s-servizzi għat-talbiet jistgħu ma jkunux ikkunsidraw. F'madwar 90 % tal-każijiet, it-traduzzjonijiet ikunu lesti qabel il-laqgħa. Fil-każijiet meta jkun impossibbli li tiġi rispettata l-iskadenza, it-traduzzjonijiet ma jsirux ħlief jekk it-test ikun se jservi bħala bażi għal fażi li jmiss tal-proċedura. 20. F'April 2006, is-sitwazzjoni kienet kif ġej: 238 traduttur